text: {{Infobox person | name = சிவாஜி கணேசன் | image = SivajiGanesan 19620824.jpg | imagesize = 230px | caption = சிவாஜி கணேசன், 1962 ஆகத்து 24 பிலிம்பேரில் வெளியானது | birth_name = விழுப்புரம் சின்னையா மன்ராயா்.கணேசமூர்த்தி (வி.சி.கணேசன்) | birth_date = | birth_place = விழுப்புரம், தமிழ்நாடு, இந்தியா | death_date = | death_place = சென்னை, தமிழ்நாடு, இந்தியா | awards = கலைமாமணி விருதுபத்ம ஸ்ரீபத்ம பூசன்தாதாசாஹெப் பால்கே விருதுஎன். டி. ஆர் தேசிய விருதுசெவாலியர் விருது | othername = நடிகர் திலகம், சிம்மக்குரலோன்| yearsactive = 1952 – 1999 | spouse = கமலா கணேசன் | children = சாந்திஇராம்குமார் பிரபு தேன்மொழி | parents = தந்தை: சின்னையா மன்ராயா்தாயாா்: ராஜாமணி அம்மாள் | relatives = உடன்பிறந்தோா் :- வி. சி. திருஞானசம்பந்தர்வி. சி. கனகசபைநாதன்வி. சி. தங்கவேல்வி. சி. சண்முகம்வி. சி. பத்மாவதி.வேணுகோபால்பேரன்கள்:விக்ரம் பிரபுதுஷ்யந்த் | nationality = இந்தியர் | religion = இந்து }}சிவாஜி கணேசன் (Sivaji Ganesan, 1 அக்டோபர் 1928 – 21 சூலை 2001) புகழ் பெற்ற தமிழ் திரைப்பட நடிகர் ஆவார். இவரது இயற்பெயர் விழுப்புரம் சின்னையா மன்ராயா் கணேசமூர்த்தி' ஆகும். ஆரம்பத்தில் மேடை நாடகங்களில் நடித்துக் கொண்டிருந்த சிவாஜி கணேசன், 1952 இல் பி. ஏ. பெருமாள் முதலியார் என்பவர் தயாரித்த பராசக்தி என்ற திரைப்படத்தின் மூலம் தமிழ்த் திரையுலகில் அறிமுகமானார். வித விதமான கதாபாத்திரங்களை தேர்வு செய்து அதில் திறம்பட நடிப்பது இவரின் தனி திறனாகும். தமிழ், தெலுங்கு, கன்னடம், மலையாளம் மற்றும் இந்தி மொழிகளில் 288 படங்களில் நடித்துள்ளார். தமிழ் திரைப்படத்துறையில் 250 படங்களுக்கு மேல் கதாநாயகனாக நடித்த ஒரே நடிகர் சிவாஜி கணேசன். நல்ல குரல்வளம், தெளிவான, உணர்ச்சி பூர்வமான தமிழ் உச்சரிப்பு, சிறந்த நடிப்புத் திறன் ஆகியவை இவரின் சிறப்புகளாகும். நடிகர் திலகம், நடிப்புச் சக்கரவர்த்தி, சிம்மக்குரலோன் என்று பெரும்பாலான மக்களால் அழைக்கப்படுகின்றார். நீண்ட வசனங்களை எளிதில் உள்வாங்கிக் கொண்டு அதை உணர்ச்சிபூர்வமாக திரையில் பிரதிபலிக்கும் ஆற்றல் இவருக்கு இயல்பாகவே இருந்தது. நடிப்புக்கு இலக்கணம் வகுத்தவர், நடிப்பு பல்கலைக்கழகம் என்றும் போற்றப்படுகிறார். சரித்திரம், புராணம் , குடும்பம், சமூகம் போன்ற அனைத்து விதமான கதாபாத்திரங்களையும் ஏற்று அதில் திறம்பட நடித்தவர் சிவாஜி கணேசன். சர்வதேச அளவில் சிறந்த நடிகர் விருதை வென்ற முதல் இந்திய நடிகர் சிவாஜி கணேசன். 1960 இல் எகிப்தின் கெய்ரோவில் நடைபெற்ற ஆப்பிரிக்க -ஆசிய திரைப்பட விழாவில் அந்த விருது வழங்கப்பட்டது. இந்திய அரசாங்கத்தின் பத்ம ஸ்ரீ, பத்ம பூசன் மற்றும் திரைப்பட துறையின் உயரிய விருதான தாதாசாஹெப் பால்கே விருது போன்ற விருதுகளை வென்றுள்ளார். மேலும் இவர் பிரான்ஸ் நாட்டின் உயரிய விருதான செவாலியர் விருது பெற்ற முதல் இந்திய நடிகரும் ஆவார். வாழ்க்கைக் குறிப்பு இளமைப் பருவம் சிவாஜி கணேசன் அவர்கள், சின்னையா மன்றாயருக்கும், ராஜாமணி அம்மாளுக்கும் 4 ஆவது மகனாக விழுப்புரத்தில் 1928 ஆம் ஆண்டு அக்டோபர் 1 ஆம் தேதி பிறந்தார். சிவாஜி கணேசனின் பூர்வீகம் தஞ்சாவூர் மாவட்டத்தில் உள்ள வேட்டைத்திடல் என்ற கிராமம். ராஜாமணி அம்மாளின் பூர்வீகம் விழுப்புரம். அங்குதான் 1928 இல் சிவாஜிகணேசன் பிறந்தார். சிவாஜியின் தந்தை சின்னையா மன்றாயர் இரயில்வே துறையில் பணியாற்றிக் கொண்டிருந்தார் மேலும் அவர் சுதந்திரப் போராட்டத்தில் ஈடுபாடு கொண்டவர். ஒருமுறை வெள்ளைக்கார சிப்பாய்கள் செல்லும் இரயிலுக்கு சின்னையா வெடி வைத்ததற்காக அவருக்கு ஆங்கிலேய அரசால் 7 வருடம் சிறை தண்டனை வழங்கப்பட்டது. சின்னையா மன்றாயர் கைது செய்யப்பட்ட அதே நாளில்தான் சிவாஜி பிறந்தார். கணவர் சிறை சென்று விட்டதால் ராஜாமணி அம்மாள், பால் வியாபாரம் செய்து குடும்பத்தை காப்பாற்றினார். சிவாஜிக்கு 4 வயதாக இருக்கும் போது சின்னையா மன்றாயர் நன்னடத்தைக்காக, 7 வருட தண்டனை 4 ஆண்டு தண்டனையாகக் குறைக்கப்பட்டு, விடுதலை செய்யப்பட்டார். பிறகு சிவாஜியின் குடும்பம் திருச்சியில் உள்ள சங்கிலியாண்டபுரம் என்ற இடத்திற்கு குடியேறியது. மேடை நாடக வாழ்க்கை சிறுவயதில் வீரபாண்டிய கட்டபொம்மன் நாடகத்தைப் பார்க்க தந்தையுடன் சென்றபோது தானும் நடிகனாக வேண்டும். கட்டபொம்மனாக நடிக்க வேண்டும் என்ற எண்ணம், சிவாஜி கணேசன் மனதில் ஆழமாகப் பதிந்தது. நடிப்பின் மீது எற்பட்ட ஈர்ப்பின் காரணமாக தனது ஏழு வயதில் பெற்றோருக்கு தெரியாமல் திருச்சியில் முகாமிட்டு இருந்த மதுரை ஸ்ரீபாலகான சபா என்ற நாடகக்குழுவில் சேர்ந்தார். அந்த நாடகக் குழுவில் இருந்த சின்ன பொன்னுசாமி படையாச்சி என்பவர் தான் சிவாஜி கணேசனுக்கு நடிப்புப் பயிற்சி அளித்தார். ஏழு வயது சிறுவனாக சிவாஜி கணேசன் நடித்த முதல் மேடை நாடகம் ராமாயணம் அதில் அவர் போட்ட வேடம் சீதை. ஆரம்பத்தில் பெண் வேடங்களில் நடித்த இவருக்கு பிறகு பரதன், சூர்ப்பனகை, இந்திரஜித் என பல வேடங்களில் நடிக்கும் வாய்ப்பு கிடைத்தது. சிறுவனாக நாடகங்களில் நடித்த போதே, மாறுபட்ட வேடங்களில் நடிக்கும் ஆற்றலைப் பெற்ற்றிருந்தார். திராவிட கழக மாநாட்டில் (1946), பேரறிஞர் அண்ணா எழுதிய சிவாஜி கண்ட இந்து ராஜ்யம் என்ற நாடகத்தில் பேரரசர் சிவாஜியாக நடித்த கணேசனின் நடிப்புத்திறனை மெச்சிய தந்தை பெரியார், அவரை 'சிவாஜி' கணேசன் என்று அழைத்தார். அன்றிலிருந்து அந்த பெயரே நிலைத்தது. இல்லற வாழ்க்கை பராசக்தியில் நடித்துக் கொண்டிருந்தபோதே, சிவாஜி கணேசனுக்குத் திருமணம் நடந்து விட்டது. தனது உறவுக்கார பெண்ணான கமலா என்பவரை 1952 ஆம் ஆண்டு மே 1 ஆம் தேதி மணந்தார். பெரியவர்களால் முடிவு செய்யப்பட்ட இத்திருமணம், சுவாமிமலையில் சீர்திருத்த முறைப்படி திருக்குறள் பாடப்பட்டு எளிமையாக நடந்தது. இவர்களது மகன்கள் இராம்குமார், பிரபு மற்றும் மகள்கள் சாந்தி, தேன்மொழி ஆகியோர் ஆவர். சிவாஜிகணேசன் கூட்டுக் குடும்ப வாழ்க்கையில் ஆர்வம் கொண்டவர். எனவே தனது பெற்றோர், தம்பி வி .சி. சண்முகம் மற்றும் அண்ணன் வி .சி. தங்கவேலு ஆகியோரின் குடும்பத்துடன் கூட்டுக்குடும்பமாக வாழ்ந்தார். இவரது மகன் பிரபு புகழ் பெற்ற தமிழ் திரைப்பட நடிகர் ஆவார். 1982 ஆம் ஆண்டு வெளிவந்த சங்கிலி என்ற திரைப்படத்தின் மூலம் அறிமுகமானார் மேலும் சிவாஜியின் பேரனும் பிரபுவின் மகனுமான விக்ரம் பிரபு 2011 ஆம் ஆண்டு கும்கி என்ற திரைப்படத்தின் மூலம் அறிமுகமானார் என்பது குறிப்பிடத்தக்கது. நிதியுதவி கல்வி கூடங்கள் கட்டுவதற்கும், இயற்கை சீற்றங்களின் போதும் போர், கால சமயங்களிலும் பல நிதி உதவிகளை சிவாஜி கணேசன் செய்துள்ளார். 1959ல் மதிய உணவு திட்டத்திற்கு அன்றைய பாரத பிரதமர் ஜவஹர்லால் நேரு அவர்களிடம் ரூபாய் ஒரு லட்சம் (இன்றைய மதிப்பில் ஒரு கோடி) வழங்கியுள்ளார். அது மட்டுமின்றி , 1961ல் தாம்பரத்தில் காசநோய் மருத்துவமனை கட்டுவதற்காக ரூபாய் ஒரு லட்சம் வழங்கி உள்ளார். 1960ல் பெருவெள்ளம் சென்னையை சூழ்ந்தபோது காமராஜர் முன்னிலையில் 1 லட்சம் உணவு பொட்டலங்களை அவரது இல்லத்தில் தயாரித்து கொடுத்ததோடு 800 மூட்டை அரிசியும் கொடுத்துள்ளார். 1965ல் இந்தியா-பாகிஸ்தான் போரின் போது அன்றைய பிரதமர் லால்பகதூர் சாஸ்திரியிடம், திருமதி. கமலா அம்மையாரின் 400 பவுன் தங்க நகைகளையும், பெங்களூரில் தனக்கு பரிசாக கிடைத்த 100 பவுன் தங்க பேனாவையும், மொத்தம் 500 சவரன் போர் நிதியாக கொடுத்தார். கயத்தாரில் கட்டபொம்மன் தூக்கிலிடப்பட்ட இடத்தை விலைக்கு வாங்கி, அதில் தனது செலவில் கட்டபொம்மனுக்கு சிலை வைத்தார் அது இப்போதும் நினைவு சின்னமாக திகழ்கின்றது. 1968-ல் உலகத்தமிழ்மாநாடு பேரறிஞர் அண்ணா தலைமையில் நடைபெற்றபோது சென்னை கடற்கரையில் திருவள்ளுவருக்கு தானே முன்மாதிரியாக நின்று சிலை அமைத்து கொடுத்தார். மேலும் உலக தமிழ் மாநாட்டிற்கு நிதியாக ரூபாய் 5 லட்சம் நிதியாக அளித்தார். தனக்கு சொந்தமான கோடம்பாக்கம் நிலத்தை நலிந்த நடிகர் நடிகைகள் வீடு கட்டிக்கொள்ள இலவசமாக வழங்கினார். திரைப்பட வாழ்க்கை ஆரம்ப காலம் சிவாஜி கணேசன் 1952 இல் பி. ஏ. பெருமாள் முதலியார் என்பவர் தயாரித்த பராசக்தி என்ற திரைப்படத்தின் மூலம் தமிழ்த் திரையுலகில் அறிமுகமானார். இது கிருஷ்ணன்-பஞ்சு என்ற இரட்டையரால் இயக்கப்பட்டது. இந்த திரைப்படம் வணிக ரீதியாக பெரிய வெற்றியைப் பெற்றது, பல திரையரங்குகளில் 175 நாட்களுக்கு மேல் ஓடியது, மேலும் அது வெளியிடப்பட்ட 62 மையங்களிலும் 50 நாட்களுக்கு மேல் ஓடி வெற்றி பெற்றது. சக்தி நாடகசபா நடத்திய நூர்ஜஹான் என்ற நாடகத்தில், நூர்ஜஹானாக நடித்த சிவாஜியின் நடிப்பு நேஷனல் பிக்சர்ஸ் பி.ஏ.பெருமாள் அவர்களை வெகுவாகக் கவர்ந்தது. எனவே பராசக்தி திரைப்படத்தில் சிவாஜி கணேசனை கதாநாயகனாக நடிக்க வைக்க வேண்டும் என்று தீர்மானித்தார். இதற்காக திருச்சியிலிருந்து சென்னைக்கு விமானத்தில் அழைத்து வரப்பட்ட கணேசனைப் புகைப்படமெடுத்து வசனம் பேசச் செய்தனர். அவர் திரைப்படத்தில் வரும் "சக்ஸஸ்" என்ற வசனத்தைப் முதல் முதலாக பேசி நடித்தார். இதற்குப் பல வித எதிர்ப்புகள் கிளம்பின. படத்துக்குப் பண உதவி செய்த ஏ.வி.எம். செட்டியாரும், புதுமுகத்தை வைத்துப் படமெடுப்பதை விரும்பவில்லை. ஆனால் பி.ஏ. பெருமாள் மட்டும் கணேசன் தான் நடிக்க வேண்டும் என்று உறுதியாக இருந்ததால் பராசக்தி படத்தில் சிவாஜி நடித்தார். இப்படத்தில் நடித்ததற்காக கணேசனுக்கு மாத சம்பளமாக ₹250 வழங்கப்பட்டது. தமிழ்நாட்டின் பிற்கால முதல்வர் மு. கருணாநிதி இப்படத்திற்கு திரைக்கதை, வசனம் எழுதினார். நீளமான மற்றும் ஆழமான வசனங்களும் சிவாஜி கணேசனின் ஒப்பற்ற நடிப்பும் ஒரே படத்தில் இவருக்கு மாபெரும் கலைஞன் அந்தஸ்து கொடுத்தது. 'சிவாஜி' கணேசன் 275 தமிழ் திரைப்படங்களில் நடித்துள்ளார். ஒன்பது தெலுங்குத் திரைப்படங்கள், இரண்டு ஹிந்தித் திரைப்படங்கள் மற்றும் இரண்டு மலையாளத் திரைப்படத்திலும் நடித்துள்ளார். சரித்திர மற்றும் புராண படங்கள் இவர் நடித்த சரித்திர வீரா்களின் கதாபத்திரங்களான மனோகரா, ராஜ ராஜ சோழன், வீரபாண்டிய கட்டபொம்மன், கர்ணன் போன்ற திரைப்படங்கள் வசனத்திற்காகப் பெயர் பெற்றவை. விடுதலைப் போராட்ட வீரர்களின் வேடங்கள் அதே போல் சுதந்திரத்திற்காக பாடுபட்ட கட்டபொம்மன், வ. உ. சி போன்ற தேச தலைவர்களின் பாத்திரங்களை ஏற்றுத் திறம்பட நடிக்க செய்தார். 1959 ஆம் ஆண்டு வெளியான வீரபாண்டிய கட்டபொம்மன் படத்தில் நடித்ததிற்காக ஆப்பிரிக்க - ஆசியத் திரைப்பட விழாவில் (கெய்ரோ,1960), சிறந்த நடிகருக்கான விருது வழங்கப்பட்டது. கப்பலோட்டிய தமிழன் திரைப்படத்தில் வ. உ. சிதம்பரம் பிள்ளையாகவும் , ராஜபார்ட் ரங்கதுரை படத்தில் பகத்சிங், திருப்பூர் குமரன் போன்றோரின் வேடங்களிலும் , சினிமா பைத்தியம் படத்தில் வாஞ்சிநாதனாகவும் நடித்து திரைப்படங்களின் மூலம் சுதந்திர போராட்ட வீரர்களின் தியாகத்தை மக்களுக்கு உணர்த்தினார்.. புராண படங்கள் மேலும் சிவாஜி கணேசன் பல புராண கதாபாத்திரங்கள் மற்றும் கடவுளின் கதாபாத்திரங்களில் தோன்றி நடித்துள்ளார். திருவிளையாடல் திரைப்படத்தில் சிவபெருமானாக நடித்தபோது சிவபெருமானுக்கே உருவம் கொடுத்தவர் சிவாஜி கணேசன் என்று மக்களால் புகழ பெற்றவர். சரஸ்வதி சபதம் திரைப்படத்தில் நாரதராகவும் , திருவருட்செல்வர் திரைப்படத்தில் சேக்கிழார், சுந்தரமூர்த்தி நாயனார், திருநாவுக்கரசு நாயனார், திருக்குறிப்புத் தொண்ட நாயனார் போன்ற நாயன்மார்களின் வேடங்களிலும் நடித்து புகழ் பெற்றார். மேலும் கந்தன் கருணை திரைப்படத்தில் வீரபாகுவாகவும் , திருமால் பெருமை திரைப்படத்தில் பெரியாழ்வார், தொண்டரடிப்பொடி ஆழ்வார், திருமங்கை ஆழ்வார் போன்ற ஆழ்வார்களின் கதாபாத்திரங்களில் தத்ரூபமாக தனது நடிப்பை வெளிப்படுத்தினார். சம்பூர்ண ராமாயணம் படத்தில் பரதனாக நடித்தார். அத்திரைப்படத்தைப் பார்த்த மூதறிஞர் ராஜாஜி அவர்கள் 'நான் பரதனைக் கண்டேன்' என்று பாராட்டினார். குடும்ப மற்றும் சமூக திரைப்படங்கள் ’பா’ வரிசைப் படங்கள் ’பா’ வரிசைப் படங்கள் எடுப்பவர் என்று பேரெடுத்தவர் இயக்குநர் ஏ. பீம்சிங். சிவாஜியை வைத்து இவர் இயக்கிய பல படங்களின் முதல் எழுத்து ‘பா’ என்றே ஆரம்பிக்கும். இவர்கள் கூட்டணியில் வந்த முதல் திரைப்படம் ராஜா ராணி. பின்னர் பதிபக்தி, பெற்ற மனம், படிக்காத மேதை போன்ற பல படங்களை ஏ. பீம்சிங் இயக்கினார். இவரது இயக்கத்தில் வெளிவந்த பாகப்பிரிவினை திரைப்படம் 1960 இல் சிறந்த தமிழ்த் திரைப்படத்துக்கான தேசிய விருது பெற்றது. 1961ம் ஆண்டு வெளியான பாசமலர், பாவ மன்னிப்பு, பாலும் பழமும் என மூன்று படங்களும் ‘பா’ வரிசைப் படங்களாக, சிவாஜி - பீம்சிங் கூட்டணியில் அமைந்தன. மூன்று படங்களும் ஒன்றுக்கொன்று சம்பந்தமில்லாமல் வெவ்வேறு கதைக்களத்துடன் வந்து ரசிகர்களின் ஏகோபித்த வரவேற்பைப் பெற்றன. அண்ணன் தங்கை பாசத்திற்கு உதாரணமாக இன்றும் பாசமலர் திரைப்படம் திகழ்கின்றது. பாவ மன்னிப்பு திரைப்படத்தில் இஸ்லாமிய இளைஞராகவும், பாலும் பழமும் திரைப்படத்தில் மருத்துவராகவும் தனது சிறந்த நடிப்பு திறனை சிவாஜி கணேசன் வெளிப்படுத்தி இருப்பார். மேலும் சிவாஜி-பீம்சிங் கூட்டணியில் வெளிவந்த பார்த்தால் பசி தீரும், படித்தால் மட்டும் போதுமா, பந்த பாசம், பார் மகளே பார், பச்சை விளக்கு போன்ற படங்கள் பெரிய வெற்றியை பெற்றன. வித்யாசமான கதாபாத்திரங்கள் ஒவ்வொரு படத்திலும் தன்னுடைய கதாபாத்திரம் வித்யாசமாக இருக்க வேண்டும் என்பதில் சிவாஜி கணேசன் தனி கவனம் செலுத்தினார். அதற்கேற்றவாறு உடல்மொழி, ஒப்பனை, நடை, நடிப்பு போன்றவற்றை மாற்றியமைத்து கொள்வது இவரின் தனிச்சிறப்பாகும். பலே பாண்டியா, ஆலயமணி, குலமகள் ராதை, இருவர் உள்ளம், புதிய பறவை, ஆண்டவன் கட்டளை, சாந்தி, பழநி, மோட்டார் சுந்தரம் பிள்ளை, செல்வம், நெஞ்சிருக்கும் வரை, தில்லானா மோகனாம்பாள், உயர்ந்த மனிதன், தங்கச் சுரங்கம், தெய்வமகன், சிவந்த மண், எங்க மாமா, வியட்நாம் வீடு, எங்கிருந்தோ வந்தாள், சொர்க்கம், சவாலே சமாளி, ஞான ஒளி , பட்டிக்காடா பட்டணமா, வசந்த மாளிகை, பாரத விலாஸ், கௌரவம் , ராஜபார்ட் ரங்கதுரை'' போன்ற திரைப்படங்கள் மற்றும் பல படங்கள் இவரது உணர்ச்சிப்பூர்வமான நடிப்புக்காகப் பேசப்பட்டவை. நகைச்சுவை திரைப்படங்கள் கல்யாணம் பண்ணியும் பிரம்மச்சாரி, சபாஷ் மீனா, பலே பாண்டியா, ஊட்டி வரை உறவு, கலாட்டா கல்யாணம், மூன்று தெய்வங்கள், சுமதி என் சுந்தரி, எமனுக்கு எமன் போன்ற திரைப்படங்கள் இவரின் நகைச்சுவை நடிப்புக்காக போற்றப்பட்டவை. பிற நட்சத்திரங்களுடன் இணைந்த படங்கள் தாம் ஒரு முன்னணிக் கதாநாயகனாக இருந்தபோதும், பிற நட்சத்திரங்களுடன் இணைந்து நடிக்க சிவாஜி தயங்கியவர் அல்லர். சிவாஜி கணேசன் முதன்மைப் பாத்திரம் ஏற்றிருந்த பல படங்களில் "பாசமலர்", "பாவ மன்னிப்பு", "பார்த்தால் பசி தீரும்", "வீரபாண்டியக் கட்டபொம்மன்" போன்ற பல படங்களில் ஜெமினி கணேசன் நடித்துள்ளார். மேலும் சிவாஜியுடன் மேஜர் சுந்தரராஜன் பல குணசித்திர வேடங்களில் நடித்துள்ளார். சிவாஜி கணேசன் கூண்டுக்கிளி எனும் ஒரு திரைப்படத்தில் மட்டுமே எம்ஜிஆருடன் இணைந்து நடித்துள்ளார். புகழ் எகிப்து அதிபர் கமால்அப்தெல்நாசர் இந்தியாவிற்கு வருகை தந்த போது, அவர் வீரபாண்டிய கட்டபொம்மன் படத்தில் ஆங்கிலேயர்களை விரட்டி அடிக்கும் ஆவேசமான கதாபாத்திரத்தில் நடித்த சிவாஜி கணேசனை நேரில் காண வேண்டும் என்பதற்காக அப்போதைய இந்திய பிரதமர் ஜவகர்லால் நேரு அனுமதி வழங்கப்பட்ட தனி நபர் சிவாஜி கணேசன் ஆவார். 1962 ஆம் ஆண்டு சிவாஜி கணேசன் அமெரிக்க அரசாங்கத்தின் கலாச்சார பரிமாற்றம் திட்டத்தின் கீழ் அமெரிக்காவுக்கு இந்தியாவில் இருந்து சென்ற முதல் நடிகர் என்ற பெருமைக்கு உரியவர் சிவாஜி கணேசன், இந்திய கலாச்சார தூதர் பாத்திரத்தில் அங்கு அப்போதைய அமெரிக்க ஜனாதிபதி ஜான் எப் கென்னடியை சந்தித்தார். அப்போது அவரை கவுரவப்படுத்தும் விதமாக அவரை ஒரு நாள் நயாகரா நீர்வீழ்ச்சியின் கௌரவ மேயராக நியமித்து அவரிடம் அதற்கான சாவியையும் கொடுத்தனர். பெற்ற விருதுகளும், சிறப்புகளும் சர்வதேச விருதுகள் ஆப்பிரிக்க - ஆசியத் திரைப்பட விழாவில் (கெய்ரோ,1960), சிறந்த நடிகருக்கான விருது. செவாலியர் விருது, 1995 இந்திய விருதுகள் பத்ம ஸ்ரீ விருது, 1966 பத்ம பூஷன் விருது, 1984 தாதாசாகெப் பால்கே விருது, 1996 தமிழக விருதுகள் கலைமாமணி விருது, 1962 சிறந்த நடிகருக்கான தமிழக அரசு திரைப்பட விருது 1969. (தெய்வமகன்) சிறந்த நடிகருக்கான பிலிம்பேர் விருது – தமிழ், 1972. (ஞான ஒளி) சிறந்த நடிகருக்கான பிலிம்பேர் விருது – தமிழ், 1973. (கௌரவம்) சிறந்த நடிகருக்கான பிலிம்பேர் விருது – தமிழ், 1985. (முதல் மரியாதை) மற்ற விருதுகள் அண்ணாமலை பல்கலைக்கழகத்தின கௌரவ டாக்டர் பட்டம் 1986 என். டி. ஆர் தேசிய விருது (1998) சிறப்புகள் 1962 இல் அமெரிக்கா நாட்டின் சிறப்பு விருந்தினராக சுற்றுப்பயணம் மேற்கொண்ட போது, நயாகரா மாநகரின் 'ஒரு நாள் நகரத்தந்தையாகக்' கௌரவிக்கப்பட்டார். தியாகராய நகரில் சிவாஜி கணேசனின் வீடான ‘அன்னை இல்லம்’ இருக்கும் சாலைக்கு 1995 ஆம் ஆண்டு தமிழக அரசு செவாலியே சிவாஜி கணேசன் சாலை என்று பெயரிட்டது. நடிகர் திலகம் சிவாஜி கணேசன் கலைத்துறைக்கு ஆற்றிய சேவையை போற்றும் வகையில் அவரது பிறந்த தினமான அக்டோபர் 1 ஆம் தேதி அரசு விழாவாக கொண்டாடப்படும் என்று 2018 ஆம் ஆண்டு தமிழக சட்டப்பேரவையில் விதி 110ன் கீழ் அறிவிக்கப்பட்டது. சிவாஜி கணேசனின் 93வது பிறந்தநாளான அக்டோபர் 1 2021 இல் கூகுள் தனது தேடுபொறியின் முகப்பு பக்கத்தின் அவரின் டூடுலை (Doodle) வெளியிட்டு சிறப்பு செய்தது சிலை மற்றும் நினைவிடம் சிலை சென்னை மெரினா கடற்கரையில், காமராசர் சாலையில் 2006 சூலை 21 அன்று அப்போதைய தமிழ்நாடு முதலமைச்சரான மு. கருணாநிதியால் திறந்து வைக்கப்பட்டது. இந்நிகழ்ச்சியில் பேசிய கருணாநிதி ‘‘நான் எழுதிய கவிதை வரிகளுக்கும், வசனங்களுக்கும் உயிர்கொடுத்தவர்; தமிழாக வாழக்கூடியவர்; தான் ஏற்று நடிக்கும் கதாபாத்திரங்களுக்கு உயிரூட்டியவர்; என்னருமைத் தோழர், எனதாருயிர் நண்பர் என்றும், என்னுள்ளே உறைந்திருப்பவர் சிவாஜி கணேசன்’’ என்றும் குறிப்பிட்டதோடு, ‘‘எனது நண்பரின் சிலை மட்டும் இங்கே அமையாது போயிருக்குமேயானால், நானே இங்கு சிலையாகியிருப்பேன்’’ என்று நெகிழ்ந்து குறிப்பிட்டார். மேலும் தமிழகத்தின் மதுரை, தஞ்சாவூர் மற்றும் புதுச்சேரி ஆகிய பல இடங்களில் சிவாஜி கணேசனுக்கு சிலை அமைக்க பட்டுள்ளது. மணிமண்டபம் சிவாஜி கணேசனின் சாதனைகளை போற்றும் வகையில் 2017 ஆம் ஆண்டு தமிழக அரசால் சிவாஜி கணேசன் மணி மண்டபம் அமைக்க பட்டது. இந்த நினைவிடம் தமிழக அரசின் பொதுப்பணித்துறையால் 2017 ஆம் ஆண்டில் 2 கோடியே 80 இலட்சம் செலவில் கட்டப்பட்டதாகும். இந்த நினைவிடமானது 28,300 சதுர அடி அளவில் பரந்து கிடக்கிறது. இந்தக் கட்டிடமானது திராவிட பாணி கட்டிடக் கலையில் கட்டப்பட்டு குவிமாடங்களால் அழகு சேர்க்கப்பட்டதாகும். அரசியல் வாழ்க்கை 1955 வரை திராவிட இயக்க அரசியலில் ஈடுபாடு கொண்டிருந்த இவர், 1961 முதல், காங்கிரஸ் கட்சியில் இணைந்து செயல்பட்டார். பெருந்தலைவர் காமராஜர் மீது அதீத பிரியம் கொண்டவர். 1982ல் நாடாளுமன்ற மேலவை உறுப்பினர் ஆனார். 1987ல் காங்கிரஸ் கட்சியுடன் ஏற்பட்ட கருத்து வேறுபாடுகளைத் தொடர்ந்து, அதை விட்டு விலகி, தமிழக முன்னேற்ற முன்னணி என்ற புதிய கட்சியொன்றை தொடங்கினார்.1990 ஆம் ஆண்டு ஜனதா தளம் கட்சியின் முதல் தமிழக தலைவர் ஆனார். நடித்த திரைப்படங்கள் தமிழ்த் திரைப்படங்கள் தெலுங்கு திரைப்படங்கள் பெம்புடு கொடுக்கு (1953) .... மோகன் வேடம் தால வன்சானி வீருடு (1957) பில்லலு தெச்சின சாலனி ராஜ்ஜியம் (1960) பவித்ர பிரேமா (1962) ராமதாசு (1964) பங்காரு பாபு (1972) பக்த துகாரம் (1973) .... சிவாஜி சானக்ய சந்திரகுப்தா (1977) விஷ்வனாத நாயக்குடு (தெலுங்கு) (1987) மலையாளத் திரைப்படங்கள் தச்சோளி அம்பு (1978) ஒரு யாத்ர மொழி (1997) மேற்கோள்கள் வெளி இணைப்புகள் 1927 பிறப்புகள் 2001 இறப்புகள் இந்தியத் தமிழ் நாடக நடிகர்கள் தமிழ்த் திரைப்பட நடிகர்கள் தமிழக அரசியல்வாதிகள் தாதாசாகெப் பால்கே விருது பெற்றவர்கள் பத்மசிறீ விருது பெற்ற தமிழர்கள் பத்ம பூசண் விருது பெற்ற தமிழர்கள் தஞ்சாவூர் மாவட்ட நபர்கள் செவாலியே விருது பெற்றவர்கள் பிலிம்பேர் விருதுகள் வென்றவர்கள் கலைமாமணி விருது பெற்றவர்கள் 1928 பிறப்புகள் தென்னிந்திய பிலிம்பேர் விருதுகளை வென்றவர்கள் தமிழ்நாட்டுத் திரைப்படத் தயாரிப்பாளர்கள் இருபதாம் நூற்றாண்டு இந்திய அரசியல்வாதிகள் பத்மசிறீ விருது பெற்ற கலைத் துறையினர்


380 Published : 06 Apr 2020 05:04 PM Last Updated : 06 Apr 2020 05:04 PM இன்னும் 28 நாட்கள் ஊரடங்கு நீட்டிக்கப்படும் என்று வதந்தி பரவிய நிலையில் மத்திய அரசு இதுகுறித்து விளக்கம் அளித்துள்ளது. இந்தியாவில் கரோனா தொற்றின் தீவிரம் அதிகமாகி வருகிறது. இதனைக் கட்டுப்படுத்த 21 நாட்கள் ஊரடங்கு அமலில் இருக்கிறது. பொதுமக்கள் அனைவருமே அத்தியாவசியத் தேவைகளுக்கு மட்டுமே வெளியே வருகிறார்கள். இதனிடையே தற்போது வெளியே என்ன நடக்கிறது என்பதைத் தொலைக்காட்சி செய்திகளிலும், சமூக வலைதளங்கள் மூலமும் தெரிந்து கொள்கிறார்கள். தற்போது கரோனா வைரஸ் அச்சுறுத்தல் தொடர்பாகவும், ஊரடங்கு தொடர்பாகவும் பல்வேறு போலி செய்திகள், வதந்திகள், ஆடியோ பேச்சுகள், வீடியோக்கள் என இணையத்தை ஆட்கொண்டு வருகின்றன. இதனையும் பலரும் உண்மை என்று நம்பி ஷேர் செய்து வருகிறார்கள். உலக சுகாதார மையம் ஊரடங்கு குறித்து தெரிவித்த தகவல் குறித்த புகைப்படம் ஒன்று இணையத்தில் வைரலானது. இதனை உண்மை என்று நம்பி பலரும் இன்னும் 28 நாட்கள் ஊரடங்கு நீட்டிக்கப்பட வாய்ப்பு உள்ளது என்று தகவலைப் பரப்பினார்கள். இதற்கு மத்திய அரசு தங்களது ட்விட்டர் தளத்தில் மறுப்பு தெரிவித்துள்ளது. உலக சுகாதார மையம் தெரிவித்ததாக வெளியான புகைப்படத்தைப் பகிர்ந்து மத்திய அரசின் அதிகாரபூர்வ ட்விட்டர் தளத்தில் கூறியிருப்பதாவது: ”ஊரடங்கு பற்றி உலக சுகாதார மையம் எந்தத் தகவலும் தெரிவிக்கவில்லை. இணையத்தில் ஒரு புரளி சுற்றி வருகிறது. போலிச் செய்திகளை நம்பாதீர்கள். உண்மையைத் தெரிந்து கொள்ளுங்கள், பாதுகாப்புடன் இருங்கள்”. இவ்வாறு மத்திய அரசு தெரிவித்துள்ளது. There is no notification issued by @WHO on the lockdown schedule. This is a rumour which is being spread across the Internet. Don’t fall for such fake news! Stay Informed, Stay Safe! #IndiaFightsCorona pic.twitter.com/rNp7B5yZzB— MyGovIndia (@mygovindia) April 6, 2020 அன்பு வாசகர்களே.... வரும் ஏப்ரல் 14 வரை வீட்டை விட்டு வெளியே வராமல் நமக்கு நாமே சமூக விலகல் ( Social Distancing) செய்து கொள்வோம். செய்தி ஊடகங்களின் வழியே உலகுடன் தொடர்பில் இருப்போம். பொதுவெளியில் இருந்து தனிமைப்படுத்திக் கொண்டு கரோனா பரவலைத் தடுப்பதில் நம் பங்கை முழுமையாக இந்த சமூ 2000 கத்துக்கு அளிப்போம். CoVid-19 கரோனா தடுப்பு / விழிப்புணர்வு கையேடு - இலவசமாக டவுன்லோடு செய்து பயன்பெறுங்கள்! - வாசகர்கள் நலனில் அக்கறையுடன் இந்து தமிழ் திசை Sign up to receive our newsletter in your inbox every day!


லான் குவன் இசை நாடகம், சீனாவின் யுவான் வம்சத்தில் பரந்துபட்ட அளவில் பரவிய கே யாங் (Ge Yang)பாணியின் பிற்கால வடிவமாகும். இந்த இசை நாடகம், தொடர்புடைய பழம்பெரும் நூல்களின் அடிப்படையில், தலைமுறை தலைமுறையாக கலைஞர்களின் வாய்வழி மூலம் இன்று வரை பரவியுள்ளது. 69 வயதான ஜி சியாங் லின்(Ji Xiang Lin), லான் குவன் இசை நாடகத்தின் வாரிசு ஆவார். அவரது அறிமுகத்தின்படி, ஷென் துங் மாநிலத்தின் யான் தெய் பிரதேசத்தைச் சேர்ந்த லாய் செள நகரின் ஜின் செங் வட்டத்தின் துங் ஜி கிராமம், லான் குவன் இசை நாடகம் தோன்றிய இடமாகும். ஜி சியாங் லின் கூறியதாவது: "முன்பு எனது கிராமத்தில் வாழ்ந்த முதியோரின் அறிமுகத்தின்படி, மிங் வம்சத்தின் இறுதிக்காலம் மற்றும் சிங் வம்சத்தின் துவக்கக்காலத்தில் தோன்றிய இசை நாடகம் இதுவாகும். கலைஞர்கள் வாய்வழி கலையாக இதுவரை பரவி வருவதுடன், இந்த இசை நாடகம் துங் ஜி கிராமத்தில் மிகவும் செழிப்பாகி வந்தது. லான் குவன் இசை நாடகத்தில் அரங்கேற்றுபவர்களில், சிலர் அந்நாடகத்தில் பாடுவதற்கு சிறப்பாக பொறுப்பேற்கின்றனர். சிலர் பின்னணியில் பாடுவதற்குப் பொறுப்பேற்கின்றனர். சிலர் இசைக் கருவியோடு இணைந்து பாடுவதற்குப் பொறுப்பேற்கின்றனர். குழந்தைப் பருவத்திலேயே லான் குவன் இசை நாடகத்தில் ஆர்வம் கொண்டேன். அதுவே இனிமையானது என்று கருதினேன். எனது கிராமவாசிகளைப் பின்பற்றி லான் குவன் இசை நாடகத்தைப் பாடினேன்" என்றார் அவர்.


at 7/16/2009 02:25:00 PM Labels: exhibition, loshan, இலங்கை, சிங்கப்பூர், பதிவு, பயணம், லோஷன், வானொலி, வெற்றி


source: wikipedia

text: உரம் (fertilizer) என்பது தாவர வளர்ச்சிக்கு இன்றியமையாத, சுண்ணாம்பு தவிர, ஒன்று அல்லது அதற்கும் மேற்பட்ட தாவர ஊட்டங்களை நிலத்துக்கு தாவர இழையங்களுக்குத் தரும் இயற்கை அல்லது செயற்கைத் தொகுப்புவழிப் பொருட்களைக் குறிப்பிடும். பல இயற்கை அல்லது தொழிலக உரங்கள் நடப்பில் உள்ளன. உரம் () (fertiliser) என்பது விளை நிலத்தில் உள்ள ஊட்டச்சத்துகளைப் பெருக்கும் பொருட்டு இடப்படுவதாகும். மண்ணில் குறைந்து வரும் இயற்கையான சத்துப் பொருட்களை ஈடு செய்யும் பொருட்டு செயற்கையான சத்துப் பொருளை மண்ணுக்கு ஊட்டுவது 'உரம் இடுதல்' ஆகும். சாதாரணமாக மண்ணில் நைட்ரஜன், பொட்டாசியம், பாஸ்பரஸ், மக்னீசியம், கந்தகம், இரும்பு முதலிய வேதியல் பொருட்கள் கலந்துள்ளன. இவையே தாவரங்களுக்குத் தேவையான வேதியியல் சத்துப் பொருட்கள் ஆகும். காற்றிலிருந்தும் கூட சத்துப் பொருட்களைத் தாவரங்கள் சேமித்து வளர்கின்றன. மண்ணில் உள்ள இவ்வியற்கைச் சத்துப் பொருட்கள் தாவரங்களின் வளர்ச்சிக்கு ஒவ்வொரு நிலையிலும் உறுதுணை புரிகின்றன. தாவரத்தின் தண்டும் இலைகளும் நன்கு வளர்ச்சி பெற நைட்ரஜன் பொருட்கள் பெருந்துணை புரிகிறது. தாவரங்களுக்கு நோய் ஏதும் வராமல் காக்கும் கேடயமும் இதுவேயாகும். பூக்கள் பூத்துக் குலுங்கவும் காய்கள் நன்கு திரட்சியடையவும் விதைகள் முதிர்ச்சி பெறவும் பாஸ்பேட்டுகள் அவசியம். அதே போன்று வேரும் பழமும் வித்தும் திரட்சி பெற பொட்டாஸ் என்னும் சாம்பல் சத்து இன்றியமையாத தேவையாகும். மண்ணிற்கு மேலும் வளமூட்ட பொதுவாக மாட்டுச் சாணம், இலை, தழை, எரு, ஆட்டுப் புழுக்கை போன்று இயற்கைக் கழிவுப் பொருட்கள் நிலத்திற்கு உரமாக இடப்படுகின்றன. இவையும் இயற்கை உரங்களே ஆகும். அன்றாடம் கூட்டிப் பெருக்கும் குப்பைக் கூளங்களை குழியிட்டு கழிவு நீரைப் பாய்ச்சி உரமாக்குவதும் உண்டு. இது கலப்பு உரம் அல்லது தொழு உரம் (கம்போஸ்ட்) என அழைக்கப்படுகிறது. சத்திழக்கும் மண்ணுக்கு மேலும் வளமூட்ட இயற்கை உரங்களின் தன்மைகளைக் கொண்ட செயற்கை உரங்களை வேதியியல் அடிப்படையில் தொழிற்சாலைகளில் தயாரிக்கிறார்கள். இவற்றை செயற்கை உரங்கள் என்கிறோம். இவ்வகை உரங்கள் நைட்ரசன் (தொழிற்சாலையிலும்), பாஸ்பரஸ், பொட்டாசியம் (சுரங்கத்திலுருந்து வெட்டியெடுக்கப்பட்டவைகளிருந்து) போன்ற வேதியியல் பொருளினின்றும் தயாரிக்கப்படுகிறது. இயற்கை உரம், கலப்பு உரம் இவற்றோடு வேதியியல் உரங்களும் மண்ணிற்குச் சத்தூட்டி தாவரப் பயிர்கள் செழித்து வளர வழி கோலுகின்றன. அறிவியலின் வளர்ச்சி காரணமாக உற்பத்தியைப் பெருக்க, நல்ல தரமான விளைபொருட்கள் கிடைக்க, செயற்கை உரங்கள் பெருமளவில் தயாரிக்கப்பட்டு பயன்படுத்தப்படுகின்றன. உரம் தழை (நைட்ரசன்) மணி (பாஸ்பரஸ்), சாம்பல் (பொட்டாசியம்), ஆகிய முக்கிய முதல் நிலை பேரூட்டக் கனிம சத்துகளையும் கால்சியம், மக்னீசியம், கந்தகம் ஆகிய இரண்டாம் நிலை ஊட்டச் சத்துக்களையும் இரும்பு, துத்தநாகம், போரான், மாலிப்டினம், தாமிரம், மாங்கனீசு போன்ற தாதுப்பொருட்களையும் நிலத்திற்குத் தருகிறது. நிலத்தின் தன்மை விளைவிக்கப்படும் பயிரின் இயல்பு, தட்பவெப்ப சூழ்நிலை ஆகியவற்றைப் பொறுத்து தேவைப்படும் சத்தை எவ்வகை உரத்தின் மூலம் பெறுவது என்பதைத் தீர்மானித்து அவ்வகை உரத்தை நிலத்திற்கு இடவேண்டும். அப்போதுதான் விரும்பிய பலன் கிட்டும். உரமிடுவதற்கென தனி எந்திரங்கள் தற்போது பயன்படுத்தப்படுகின்றன. அளவுக்கு மீறிய உரமிடுவதால், நிலம், பயிர் மற்றும் உணவு ஆகியவை நச்சுத் தன்மையடைவதுடன் அதிகப்படியான உரங்கள் அல்லது உரங்களிலுள்ள தேவையற்ற பொருட்கள் பாசன நீரால் கழுவிச்செல்லப்பட்டு ஆறுகளிலும் நீர் நிலைகளிலும் தேங்குகிறது. அவற்றிலுள்ள வேதியியற் கனிமங்களினால் நீர் நிலைகளும் நச்சுத் தன்மை அடைகின்றன. மேலும், கழிவிலுள்ள நைட்ரேட் நைதரசன் மற்றும் அதிகப்படியான ஊட்டச் சத்துக்கள் நீர் நிலைகளில் பாசிப் பெருக்கதிற்கும் (algal bloom) அதனால் ஏற்படும் ஆக்சிஜன் குறைவிற்கும் (eutrophication) காரணமாகின்றது. உரங்களில் இருந்து கிடைக்கும் கழிவுப் பொருட்களை நீர்நிலைகளில் சேர்ப்பதற்கு முன், உயிரியல் முறையில் நைட்ரேட்டுகளாக மாற்றியோ அல்லது நைதரசனை அகற்றியோ சூழல் மாசடையாது ஓரளவு காக்கமுடியும். வரலாறு மண்வள மேலாண்மை உழவர்களால் பல்லாயிரம் ஆண்டுகளகவே மேற்கொள்ளப்பட்டுவருகிறது. எகுபதியர்களும் உரோம்ர்களும் பாபில்லோனியர்களும் மிகமுந்திய கிரேக்கர்களும் பண்ணைகளுக்கு அவற்றின் விளைச்சல்திறனைக் கூட்ட, கனிமங்க அல்லது உரங்களைப் பயன்படுத்தியதாகப் பதிவுகள் செய்துள்ளனர். தாவர் ஊட்டம் சார்ந்த் அறிவியல் 19 ஆம் நூற்றாண்டில் செருமானிய வேதியியலாளர் யசுட்டசு வான் இலய்பிகு என்பவராலும் பிறராலும் தோன்றியது. பிரித்தானியத் தொழில்முனைவோராகிய ஜான் பென்னட் இலாவேசு 1837 இல் பானைகளில் வளர்த்த தாவரங்களுக்கு பலவகை உரங்களை இட்டு தரங்களின்பால் அவற்றின் விளைவுகளை அறியும் செய்முறைகளை மேற்கொண்டார், ஓரிரு ஆண்டுகளுக்குப் பிறகு இந்தச் செய்முறையை வயலில் உள்ள பயிர்களிலும் மேற்கொண்டார். இதன் விளைவாக, 1842 இல் ஓர் உரத்துக்குப் பதிவுரிமம் பெற்றார். இந்த உரம் பாசுவேற்றுகளைக் கந்தக அமிலத்துடன் வேதிவினை புரியச் செய்து உருவக்கப்பட்டது. இதுவே முதலில் உருவாகிய செயற்கை உரமாகும். அடுத்த ஆண்டே தான் அரை நூற்றாண்டுக்கும் மேலாக உரோதசுட்டெடு வறள்பயிர்கள் அராய்ச்சி நிறுவனத்ஹ்தில் உடனிருந்து பணிபுரிந்த யோசாப்பு என்றி கில்பர்ட்டு பணிகளைப் பட்டியலிட்டு வெளியிட்டார். தழைச்சத்துவகை (காலகவகை) உரமாக்கத்தின் தொடக்கத்தில் பர்க்கிலாந்து-அய்தே வேதிவினைமுறை வல்லமை வாய்ந்த தொழிலகச் செயல்முறையாக விளங்கியது.இந்தச் செயல்முறை வளிமண்டலக் காலக(N2) வளிமத்தை நைட்ரிக் அமிலத்துடன்) (HNO3) வினைபுரியவைத்தார். இம்முறை காலக நிலைப்படுத்தலுக்கான பல வேதிவினைகளில் ஒன்றாகும்மிதன் விளைபொருள் நைட்டிரேற்றுnitrate (NO3−) ஆக்க வாயிலாக அமைந்தது. நார்வேயில் இயியுகானிலும் நோட்டோடென்னிலும் இந்தச் செயல்முறையை வைத்து ஒரு தொழிலகம் நைட்டிரேற்று உரமாக்க்கத்துக்க்காக உருவாக்கப்பட்டது. இது அங்கு கட்டியமைக்கப்பட்ட பெரிய புனல்மின்நிலையத்துடன் கூட்டாக அமைக்கப்பட்டது. 1910 களிலும் 1920 களிலும் ஏபர் வேதிவினை முறையும் ஆசுட்டுவால்டு வேதிவினை முறையும் உருவாகின. ஏபர்முறை அம்மோனியாவை (NH3) மீத்தேன் (CH4) வளிமத்தில் இருந்தும் மூலக்கூற்று காலகத்தில் (N2) இருந்தும் தொகுத்தது. ஏபர்முறையில் இருந்து உருவாகிய அம்மோனியா பிறகு நைட்டிரிக் அமிலமாக(HNO3)றஆசுட்டுவால்டு முறைமூலம் மாற்றப்படுகிறது. தொகுப்புர வளர்ச்சி உலக மக்கள்தொகையைப் பேரளவில் வளர்த்தது; பெரும்பாலும் புவியின் அரைமடங்கு மக்கள் தொகுப்புக் காலக உரத்தால் ஊட்டப்படுகிறது என மதிப்பிடப்பட்டுள்ளது. யூரியாவையும் பார்மால்டிகைடையும் இணைத்து உருவாக்கும் பலபடி உரம்வழி கட்டுபட்ட முறையில் காலகத்தை வெளியிடும் தொழில்நுட்பங்கள் முதலில் 1936 இல் அறிமுகமாகி, 1955 இல் வணிகமுறை படுத்தப்பட்டன. முதலில் வெளியிட்ட உரத்தில் 100% தண்ணீரில் கரைந்த காலகத்தில் 60% அளவை வெளியிடவல்லதாகவும் 15% க்கும் குறைந்த அளவில் வினைபுரியாத பகுதியாகவும் எஞ்சியது. மெத்திலீன் யூரியா 1960 களிலும் 1970 களிலும் வணிகமுறைப் பயனுக்கு வந்தது. இதில் 25% முதல் 60% காலகம் தண்ணீரில் கரையாததாகவும் 15% முதல் 30% அளவுக்கு வினைபுரியாத யூரியா காலகமும் அமைந்தது. இயங்குமுறை உரங்கள் தாவர வளர்ச்சியைக் கூட்டுகிறது. இந்த இலக்கு இருவழிகளில் அடையப்படுகிறது. ஒன்று மரபான முறையில் கூடுதல் ஊட்டங்களை அளிப்பது; மற்றொன்று உரங்கொண்டு மண்வளத்தைக் கூட்டுவதும் நீர்தங்கி நிற்றலையும் காற்றூட்டத்தையும் மிகுப்பதுமாகும். உரங்கள் பல்வேறு விகிதங்களில் பின்வரும் ஊட்டங்களைத் தருகின்றன: மூன்று முதன்மைப் பேரூட்டங்கள்: காலகம் (நைட்டிரசன்) (N): இலை வளர்ச்சி அவிர்வம் ( [[பாசுவரசு])] (P): வேர்,பூ,விதை, பழ வளர்ச்சி; எரியம் (பொட்டாசியம்) (K): வலிவான தண்டு வளர்ச்சி, தாவர நீரியக்கம், பூத்தலையும் பழுத்தலையும் மேம்படுத்தல்; மூன்று துணைப் பேரூட்டங்கள்: கால்சியம் (Ca), மகனீசியம் (Mg), கந்தகம் (S); நுண்ணூட்டங்கள்: செம்பு (Cu), இரும்பு (Fe), மாங்கனீசு (Mn), மாலிபிடெனம் (Mo), நாகம் (Zn), போரான் (B). சில அரிய சிறப்பினவாக சிலிக்கான் (Si), கோபால்ட்டு (Co), and [[வனடியம்] (V) ஆகியன அமைகின்றன. மேலும் காண்க இயற்கை உரம் பசுந்தாள் உரம் செயற்கை உரம் மண்புழு உரம் மேற்கோள்கள் வெளி இணைப்புகள் Nitrogen for Feeding Our Food, Its Earthly Origin, Haber Process International Fertilizer Industry Association (IFA) Agriculture Guide, Complete Guide to Fertilizers and Fertilization டெக்சாஸ் காய்கறி உற்பத்தியாளர்களின் கைநூல் - உரங்கள் பற்றிய அடிப்படைத் தகவல்கள் - தோட்டக்கலை காலநிலை மாற்றம் வேளாண்மை


ஐ.என்.எக்ஸ் வழக்கில், முன்னாள் மத்திய நிதி அமைச்சர் ப.சிதம்பரத்தை நீதிமன்றக் காவலில், திகார் சிறையில் அடைக்க உத்தரவிட்டுள்ளது ரோஸ் அவென்யூ சிறப்பு நீதின்றம். இந்த உத்தரவின்படி 74 வயதாகும் சிதம்பரம், வரும் செப்டம்பர் 19 ஆம் தேதி வரை சிறையில் வைத்து விசாரிக்கப்படுவார். முன்னதாக சிபிஐ அமைப்பு, சிதம்பரத்தை நீதிமன்றக் காவலில் எடுத்து விசாரிக்க அனுமதி கேட்டிருந்தது. அந்த கோரிக்கையை நீதிமன்றம் ஏற்றுள்ளது. திகார் சிறையில் அடைக்கப்பட வேண்டும் என்ற உத்தரவு வந்ததைத் தொடர்ந்து சிதம்பரத் தரப்பு வழக்கறிஞர் கபில் சிபல், அவருக்குத் தனிச் சிறை, படுக்கை, மேற்கத்திய முறையில் அமைந்த கழிவறை மற்றும் மருந்துகள் கிடைத்திட வழிவகை செய்திட வேண்டும் என்று கோரிக்கை வைத்தார். முன்னதாக நீதிமன்றக் காவல் கோரப்பட்டதற்கு, சிதம்பரம் தரப்பு வழக்கறிஞர் கபில் சிபல், கடும் ஆட்சேபனையைத் தெரிவித்தார். அவர், அமலாக்கத் துறை கைதுக்கு சிதம்பரம் தயார் என்றும் சிறையில் அடைக்கப்படக் கூடாது என்றும் வாதிட்டார். “அமலாக்கத் துறைக்கு வேண்டுமென்றால் நான் அவர்களின் கஸ்டடிக்கு செல்லத் தயார். ஆனால் நீதிமன்றக் காவலுக்கான அவசியம் என்ன இருக்கிறது. நான் சரணடைகிறேன். அல்லது, அமலாக்கத் துறை என்னைக் கைது செய்யட்டும். எனக்கு எந்தப் பிரச்னையும் இல்லை” என்று வழக்கு விசாரணையின்போது சிதம்பரம் கூறினார். ஆனால் சிபிஐ தரப்போ, “குற்றம் சுமத்தப்பட்டுள்ள நபர், மிகவும் சக்திவாய்ந்தவர் ஆவார். எனவே, அவர் நீதிமன்றக் காவலில் வைக்கப்பட வேண்டும்.” என்று பதிலடி கொடுத்தது. கடந்த 15 நாட்களாக சிதம்பரம் சிபிஐ கஸ்டடியில்தான் இருந்தார். அவர் டெல்லியில் இருக்கும் சிபிஐ அலுவலகத்தின் தரைத் தளத்தில் உள்ள அறைய 000001E6 ில்தான் தங்கியிருந்தார். ப.சிதம்பரம், மத்திய நிதி அமைச்சராக இருந்தபோது, கடந்த 2007 ஆம் ஆண்டு, ஐ.என்.எக்ஸ் நிறுவனத்துக்கு வெளிநாட்டு முதலீடுகளை முறைகேடாக பெறுவதில் உதவினார் என்று 00004000 குற்றம் சுமத்தப்பட்டுள்ளது. இந்த விவகாரத்தில் கார்த்தி சிதம்பரத்துக்கும் சம்பந்தம் இருப்பதாக குற்றஞ்சாட்டப்பட்டுள்ளது ஐ.என்.எக்ஸ். மீடியா என்பது பீட்டர் மற்றும் இந்திரானி முகர்ஜி ஆகியோருக்கு சொந்தமான நிறுவனம். இந்த இருவரும் மகள் ஷீனாபோரா கொலை வழக்கில் சிறையில் உள்ளார்கள். இந்த இருவரின் வாக்குமூலத்தின் அடிப்படையில்தான் சிதம்பரம் தற்போது கைது செய்யப்பட்டுள்ளார் என்று தெரிவிக்கப்படுகிறது. கடந்த செவ்வாய் கிழமை, சிதம்பரத்தின் சிபிஐ கஸ்டடியை மேலும் 2 நாட்களுக்கு நீட்டித்து உத்தரவிட்டது உச்ச நீதிமன்றம். இன்று அமலாக்கத் துறை தொடர்ந்த ஐ.என்.எக்ஸ் மீடியா வழக்கில் முன் ஜாமீன் கொடுக்க உச்ச நீதிமன்றம் மறுத்துவிட்டது. இந்த வழக்கு இன்று விசாரணைக்கு வந்தபோது, 'பொருளாதார குற்ற விவகாரங்களில் மிக அரிதாகத்தான் முன் ஜாமீன் வழங்கப்பட்டிருக்கிறது. வழக்கில் உள்ள சம்பவங்கள் மற்றும் சூழ்நிலைகளை பார்க்கும்போது முன் ஜாமீன் வழங்க தகுதியான வழக்கு இது அல்ல' என்று தெரிவித்தது உச்ச நீதிமன்றம். அதே நேரத்தில் ஏர்செல் மேக்சிஸ் வழகில் ப.சிதம்பரத்துக்கு முன் ஜாமீன் கிடைத்துள்ளது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


முள்ளங்கி காய்கறிப் பயிர்கள் | பசுமைகுடில் முள்ளங்கி காய்கறிப் பயிர்கள் முள்ளங்கி காய்கறிப் பயிர்கள் பற்றி சில தகவல்கள்!! {பகிருங்கள்} . மகசூல் : எக்டருக்கு 45-60 நாட்களில் 20-30 டன்கள் Previous Post:யானைக் கற்றாழை Next Post:நோய் எதிர்ப்பு சக்தி


source: fineweb

text: கடந்த நான்கு ஆண்டுகளில் இடம்பெற்ற மூவாயிரம் மோசமான வாகன விபத்துச் சம்பவங்களில், வசிம் தாஜூடின் சம்பவம் குறித்து மட்டுமே மோட்டார் போக்குவரத்து திணைக்களம் விசாரணை நடத்தவில்லை என தெரிவிக்கப்படுகிறது. 2012ம் ஆண்டு மே மாதம் முதல் இதுவரையில் இவ்வாறான பாரிய 3000 வாகன விபத்துச் சம்பவங்கள் இடம்பெற்றுள்ளன. உயிர் ஆபத்து இடம்பெற்ற வாகன விபத்துக்களின் போது குறித்த வாகனம் மோட்டார் போக்குவரத்து திணைக்கள பரிசோதகர் ஒருவரினால் பரிசோதனைக்கு உட்படுத்தப்பட வேண்டும் என மோட்டார் போக்குவரத்து சட்டத்தில் குறிப்பிடப்பட்டுள்ளது. எனினும், தாஜூடின் மரணமடைந்த வாகனம் தொடர்பில் நாரஹென்பிட்டி பொலிஸார் மோட்டார் போக்குவரத்துப் பிரிவினரை அழைத்து விசாரணை நடத்தவில்லை. அதிக வேகமாக தாஜூடின் வாகனத்தை செலுத்தியதனால் வாகனம் மதிலில் மோதி தீப்பற்றிக் கொண்டு, இந்த விபத்து இடம்பெற்றதாக பொலிஸார் நீதிமன்றில் அறிவித்திருந்தனர். அதிக வேகமாக வாகனம் செலுத்தப்பட்டமை குறித்த பொலிஸார் தீர்மானிக்க முடியாது எனவும், மோட்டார் போக்குவரத்து திணைக்கள பரிசோதகர் ஒருவரினால் பரிசோதனைக்கு உட்படுத்தப்பட்டு, இது குறித்து அறிக்கை சமர்ப்பிக்கப்பட்டிருக்க வேண்டுமெனவும் புலனாய்வுப்பிரிவினர் நடத்திய விசாரணைகளின் போது கோரப்பட்டது. விசாரணைகளை மூடி மறைக்கும் நோக்கில் போலியான முறையில் வாகன விபத்து இடம்பெற்றதாக வேண்டுமென்றே பொலிஸ் உத்தியோகத்தர்கள் அறிக்கை தயாரித்துள்ளமை தெரியவந்துள்ளது. உயர் அதிகாரிகளின் அழுத்தம் காரணமாக பொலிஸ் நிலைய உத்தியோகத்தர்கள் இவ்வாறு அறிக்கை தயாரித்துள்ளதாக புலனாய்வுப் பிரிவினர் நீதிமன்றில் தெரிவித்துள்ளனர்.


text: எல் காஸ்ட்டிலோ பிரமிட் என்பது மெக்சிக்கோவின் மாநிலமான யுகட்டானிலுள்ள தொல்பொருளியற் களப்பகுதியான சிச்சென் இட்சாவின் நடுப்பகுதியில் அமைந்துள்ள மெசோஅமெரிக்க படிக்கட்டுப் பிரமிட் ஆகும். எல் காஸ்ட்டிலோ என்பது "கோட்டை" என்னும் பொருள் தரும் ஸ்பானிய மொழிச் சொல்லாகும். 9 ஆம் நூற்றாண்டளவில், மாயன் நாகரீக மக்களால் கட்டப்பட்ட இது குகுல்கன் (குவெட்சால்கோட்டில் (Quetzalcoatl) என்பதற்கான மாயன் மொழிச் சொல்) கடவுளுக்கான கோயிலாகப் பயன்பட்டது. பிரமிடின் அமைப்பு இது சதுரவடிவத் தளங்களைக் கொண்ட ஒரு படிக்கட்டுப் பிரமிட் ஆகும். இதன் நான்கு பக்கங்களிலும், மேலேறிச் செல்வதற்கான படிக்கட்டுகள் உள்ளன. உச்சியில் கோயில் அமைந்துள்ளது. காலத்துக்குக் காலம், பழைய பிரமிட்டுகளைப் பெருப்பித்து அவற்றைப் பெரிய பிரமிட்டுகளாக உருவாக்குவது மெசோஅமெரிக்க நகரங்களில் வழக்கமாக இருந்தது. இதுவும் அத்தகைய ஒரு பிரமிட்டுக்கான எடுத்துக்காட்டு ஆகும். இப்போதைய பிரமிட்டின் அடிப்பகுதியின் வடக்குப் பக்கத்தில் உள்ள கதவொன்றின் வழியாக உள்ளே சென்று பழைய பிரமிட்டில் அமைந்துள்ள படிமீது ஏற முடியும். உள்ளே அமைந்துள்ள பழைய பிரமிட்டின் உச்சியிலுள்ள அறையொன்றில் குகுல்சான் மன்னனின் அரியணை அமைந்துள்ளது. இதன் வடிவம் சந்திர கால அட்டவணையான புதிய பிரமிட்டை உள்ளடக்கிய சூரிய கால அட்டவணையாக பழைய பிரமிட் உள்ளதாக கூறப்படுகிறது. மறுகட்டமைப்பு இதன் கட்டமைப்பு முதலில் கண்டுபிடிக்கப்பட்ட சிறிது பாழடைந்த நிலையிலிருந்து அறைகுறையாக மறுக்கட்டுமானம் செய்யப்பட்டது. இதன் இரு பக்கங்கள் வாஷிங்டன் நகரிலுள்ள கார்னெகி கல்வி நிறுவனத்தின் 17 ஆண்டுகால பெருமுயற்சியால் ஏறத்தாழ முழுமையுமாக மறுகட்டுமானம் செய்யப்பட்டது. நன்கறிந்த மாயன் நாகரீக நிபுணர் சில்வேனஸ் ஜி. மார்லே என்பவரது தலைமையில் 1920களின் கடைக்காலத்தில் தொடங்கிய இந்த மறுகட்டுமானப்பணி 1940 ஆம் ஆண்டு நிறைவேறியது. இந்த கோயில் மெக்சிகோவின் புகழ்வாய்ந்த சின்னமாக மாறியது. மற்ற இரு பக்கங்களை மெக்சிக்க தொல்பொருள் ஆராய்ச்சியாளர்கள் 1980-களில் புனர்நிர்மாணம் செய்தனர். பிரமிடின் வெளிப்பகுதி நான்கு பக்கதிலும் படிக்கட்டுகளை உடைய இக்கட்டிடத்தின் ஒவ்வொரு படிக்கட்டும் 91 படிகளை கொண்டதாக அமைந்துள்ளது. மேல்தளத்தையும் ஒரு படியாகக் கணக்கிட்டால் மொத்தம் 365 படிகள். ஒவ்வொரு படியும் ஹாப் என்னும் மாயன் நாகரீக கால அட்டவணையின் ஒரு நாளை குறிக்கிறது. இந்த கட்டிடத்தின் உயரம் மேல்தளம் வரை 24 மீட்டர், கூடுதலாக மேலுள்ள கோயில் ஒரு 6 மீட்டர். சதுரமான கீழ்த்தளம் குறுக்கில் 55.3 மீட்டராக உள்ளது. பிரமிட்டின் வெளிமுனையிலுள்ள பெரிய படிகள் ஒன்பதும் சூரியக் குடும்பத்தின் ஒன்பது கோள்களை குறிப்பதாகக் கருதப்படுகிறது. ஸ்பெயினின் யுகாட்டன் ஆக்கிரமிப்புக் காலமான 1530-களில் ஆக்கிரமிப்பு அரசர் இளைய ஃப்ரான்சிஸ்கோ-டி-மான்டியோ இந்த கட்டிடத்தின் மேல் பீரங்கி பொருத்தி கோட்டையாக பயன்படுத்தினார். இன்று 'எல் காஸ்ட்டிலோ' மிகப்புகழ்பெற்ற மற்றும் அங்கீகரிக்கப்பட்ட மெக்சிகோவின் சுற்றுலாத்தலங்களில் ஒன்று. இவற்றையும் பார்க்கவும் சிச்சென் இட்சா கட்டிடக்கலை


text: தான் எடுத்துக் காட்டும் போட்டோக்களுக்கு உலக அளவில் புகழ் பெற்ற மீடியா நிறுவனம் நேஷனல் ஜியாக்ரபிக். இதன் இணைய தளத்தில் ஒவ்வொரு மாதமும், பூமிக் கோளத்தில் கிடைக்கும் அபூர்வ காட்சிகளையும், வாழும் மனிதர்களின் அபூர்வ நிலைகளையும் போட்டோக்களாக எடுத்து காட்டுகிறது. இவை ஒவ்வொன்றும் அற்புதமானவை. http://ngm.nationalgeographic.com/visionsofearth/visionsearth2012 என்ற முகவரியில் உள்ள இந்த தளத்தில் நுழைந்தவுடன், போட்டோக்கள் வரிசையாக, ஒரு ஸ்லைட் ÷ஷாவாகாக் காட்டப்படுகின்றன. ஒவ்வொன்றாகப் பார்க்க அம்புக் குறி வழிகள் தரப்பட்டுள்ளன. இப்படியே ஒவ்வொரு தொகுதியாக நாம் பெற்று பார்க்கலாம். இப்போது பார்த்தால், இந்த மாத தொகுதி தோன்றும். அம்புக் குறிகளைக் கிளிக் செய்து பார்த்தால், இந்த ஆண்டு ஜனவரி மாதம் வெளியிட்ட போட்டோ தொகுதி வரை கிடைக்கும். முந்தைய ஆண்டுகள் காட்டப்பட்ட போட்டோக்கள் பார்க்க விருப்பம் இருந்தால், நேவிகேஷன் ஸ்ட்ரிப்பில் ஆண்டினை அமைத்து கிளிக் செய்தால், அந்த ஆண்டுக்குரிய போட்டோக்கள் கிடைக்கும். இப்படியே 2006 ஆம் ஆண்டு தொடங்கி, இன்றைய மாத தொகுதிகள் வரை நாம் காணலாம். ஒவ்வொரு போட்டோவினையும், ஆஹா! இப்படியா!! என வியப்போடு நம் விழிகளைச் சில கணங்கள் தேக்கி வைக்கலாம். அதுதான் நேஷனல் ஜியோக்ரபிக் நிறுவனத்தின் சிறப்பு.


text: ஈரப்பசை (Moisture) என்பது நுண்ணளவில் நீர் இருத்தலைக் குறிக்கும். இவ்வாறான ஈரப்பசை பல்வேறு பொருள்களில் பல்வேறு உருக்களில் இருக்கலாம். ஈரப்பசையின் விளைவாக மரத்தினால் ஆன பொருள்களிலும் பிற உயிர்சார் பொருள்களிலும் அழுகல் வினை (rot) ஏற்படலாம். தவிர உலோகங்களில் அரிப்பு ஏற்படவும் மின் இணைப்புகளில் பழுது ஏற்படவும் இது காரணமாகலாம். பிற மரங்களின் மீது வாழும் வாண்டா போன்ற எபிபைட்டுகள் காற்றில் உள்ள ஈரப்பசையை உட்கொண்டு வாழ்கின்றன. இவற்றையும் பார்க்கவும் ஈரப்பதம் (Humidity) நீரியல்


World news story பிரித்தானிய உயர் ஸ்தானிகர் ஜேம்ஸ் டோரிஸ் வட மாகாணத்திற் விஜயம் இலங்கைக்கான பிரித்தானிய உயர் ஸ்தானிகர் ஜேம்ஸ் டோரிஸ் வட மாகாணத்திற்கான தனது முதலாவது உத்தியோகபூர்வ விஜயத்தை மே 27 இலிருந்து 29 வரை மேற்கொண்டார். அவரது விஜயத்தின் போது, அவர் வட மாகாண முதலமைச்சர், சி.வி.விக்கினேஸ்வரன்; யாழ்ப்பாணத்திலுள்ள பாதுகாப்பு படை கட்டளைத் தளபதி, மேஜர் ஜெனரல் நந்தன உடவத்தை; முல்லைத்தீவிலுள்ள பாதுகாப்புப் படைகள் உதவிக் கட்டளைத் தளபதி, மேஜர் ஜெனரல் சுதந்த ரனசிங்க; தமிழ் தேசியக் கூட்டமைப்பு பாராளுமன்ற உறுப்பினர்கள் சுரேஷ் பிரேமச்சந்திரன் மற்றும் சித்தார்த்தன் அதே போன்று கஜேந்திரக்குமார் பொன்னம்பலம், தலைவர் அகில இலங்கைத் தமிழ்க் காங்கிரஸ்; மற்றும் அரசாங்க அதிபர், திரு. என்.வேதநாயகம் ஆகியோரைச் சென்று சந்தித்தார். அவர் மரபுச் சின்னமான நல்லூர் கோவிலுக்கு விஜயம் செய்ததுடன் நல்லூர் ஆதீனத்தின் தலைவர் மற்றும் அகில இலங்கை இந்துக் காங்கிரஸின் பிரதித் தலைவர் கலாநிதி. ஆறு திருமுருகனையும் சந்தித்தார். அத்தோடு அவர் யாழ்ப்பாணத்துக்கான ஆயர், வணக்கத்திற்குரிய தோமஸ் சௌந்தரநாயகம் அவர்களையும் சந்தித்தார். திரு. டோரிஸ் வளலாய் மற்றும் பலாலி தெற்கிலுள்ள புதிதாக மீள்குடியேற்றப்பட்ட குடும்பங்கள் மற்றும் கேப்பாபிளவு மீள்குடியமர்த்தப்பட்ட கிராமத்திற்கும் விஜயம் செய்தார், இவையிரண்டும் யு.என்.எச்.சி.ஆர் இனால் ஒருங்கிணைக்கப்படுகின்றன. முகமாலையில் ஹொலோ டிரஸ்ட் நிறுவனத்தால் நிர்வகிக்கப்படும் கண்ணிவெடி அகற்றும் செயற்பாடுகள் எவ்வாறு ஆயிரக் கணக்கான நிலக் கண்ணிவெடிகள் உள்ள நிலத்தை துப்பரவாக்குகின்றன அதனால் அவை உள்ளூர்ச் சமூகங்களால் மீண்டும் பயன்படுத்தப்படலாம் என்பதை முதல் தடவையாக, நேரடியாகக் கண்டார். புதுக்குடியிருப்பு பொலிஸ் நிலையத்தில், ஆசியா பவுண்டேஷன்ஸ் அமைப்பினால் நிர்வகிக்கப்படும் ஒரு நிகழ்ச்சித்திட்டம் எவ்வாறு சிறந்த பொலிஸ் சமூகமயப்படுத்தல் நடைமுறைகளை அமுல்படுத்துகிறது மற்றும் பெண்கள் மற்றும் சிறுவர்கள் சம்பந்தப்பட்ட சம்பவங்களை கையாள்வதற்கு பொலிஸ் உத்தியோகத்தர்களை தயார் செய்வதற்கு உதவுகிறது என்பதையும் அவர் கண்டார். அத்தோடு அவர், முள்ளியவளையிலுள்ள இலங்கையை ஒற்றுமைப்படுத்தும் நல்லிணக்க நிலையத்தில், நல்லிணக்கம் மற்றும் உள்ளிணைந்த தன்மை என்பவற்றின் எண்ணங்களை மேம்படுத்துவதில் பணியாற்றும் இளம் அணியையும் அவர் சந்தித்தார். உயர் ஸ்தானிகர் யாழ்ப்பாணத்தில் நவீன பிரிட்டிஷ் கவுன்சில் நிலையத்திற்கு விஜயம் செய்தார், அங்கு ஆங்கில மொழி மற்றும் கலாச்சாரத் தொடர்புகளை ஐக்கிய இராச்சியம் எவ்வாறு மேம்படுத்துகிறது மற்றும் ஐக்கிய இராச்சியத் தகுதிகளைப் பெற விரும்புவர்கள், ஆங்கிலத்தில் கற்றும் மற்றும் தொழில் செய்வதற்கு அல்லது ஐக்கிய இராச்சியத்தில் கல்வி கற்பதற்கு விரும்புவர்களுக்கு சேவையாற்றுகிறது என்பதையும் கண்டார். அவர் யாழ்ப்பாணத்தின் அடையாளமான யாழ்ப்பாண நூலகத்திற்கு சென்று ஊழியர்கள் மற்றும் மாணவர்களையும் சந்தித்தார். வளலாய் எனுமிடத்திலுள்ள மாஸ் அக்டிவ் தனியார் நிறுவனத் தொழிற்சாலை இரண்டு வருடங்களுக்கும் குறைவான ஒரு காலப் பகுதியில் செயற்பாடுகளை ஆரம்பித்து எவ்வாறு இன்று ஆயிரத்திற்கும் அதிகமான உள்ளூர் மக்களுக்கு நிலையான வேலைவாய்ப்பை வழங்குகின்றது என்பதைக் கண்டார். தனது விஜயம் தொடர்பாகக் குறிப்பிட்ட, திரு. டோரிஸ், “எனக்கு இதுவொரு மிகவும் பயனுள்ள மற்றும் சுவாரசியமான விஜயமாக இருந்தது. மிகவும் வெவ்வேறுபட்ட நிலைகள் மற்றும் நிலைமைகளிலுள்ள அனைத்து விதமான மக்களிடமிருந்து அதிகமானவற்றை நான் கற்றுக் கொண்டேன். எனது பதவி போன்றதிலுள்ள எவருக்கும், இலங்கையின் வடக்கில் வாழும் மக்களின் கஷ்டங்கள் மற்றும் வாய்ப்புகள், நம்பிக்கைகள் மற்றும் கவலைகளை விளங்கிக் கொள்வது அத்தியாவசியமானதாகும். கடந்த பல வருடங்களின் நிகழ்வுகள் ரணமாகப் போயிருந்த அநேகமான ஆட்களின் நல்லதே நடக்கும் என்ற நம்பிக்கை மற்றும் திறந்த தன்மை என்பவற்றினால் நான் நெகிழ்ந்து போனேன் என்பதோடு அவர்கள் சிறந்த காரணத்தோடு, ஒரு பிரகாசமான எதிர்காலத்துக்கு முன்னோக்கிப் பார்த்திருக்கின்றனர்,” என்று கூறினார்.


ஆன்லைன் பைரசி குற்றங்களை தடுக்காவிடில் சாகும் வரை உண்ணாவிரதம் | Take stop the crime in Online Movie released Newstm Desk | Last Modified : 07 Jan, 2019 02:55 pm ஆன்லைன் பைரசி குற்றங்களை தடுக்க நடிவக்கை எடுக்கவில்லையெனில் சாகும் வரை உண்ணாவிரத போராட்டத்தில் ஈடுபடவோம் என ராஜா ரங்குஸ்கி மற்றும் ஒரு குப்பைக் கதை திரைப்பட தயாரிப்பாளர்கள் தெரிவித்துள்ளனர். சென்னை தியாகராய நகரில் உள்ள தயாரிப்பாளர் சங்க அலுவலகத்தில், ராஜா ரங்குஸ்கி மற்றும் ஒரு குப்பைக் கதை திரைப்பட தயாரிப்பாளர்கள் சக்தி வாசன், முகமது அஸ்லம் ஆகியோர் திரைப்பட திருட்டான ஆன்லைன் பைரசி குற்றங்களை தடுக்க நடவடிக்கை எடுக்க வேண்டும் என்பன உள்ளிட்ட பல்வேறு கோரிக்கைகள் அடங்கிய மனு அளித்தனர். பின்னர் செய்தியாளர்களிடம் பேசிய அவர்கள், "சிறு தயாரிப்பாளர்களின் வாழ்வாதாரத்தை பாதிக்கும் இணையதள திரைப்படத் திருட்டை தடுக்காமல் அலட்சியமாக செயல்பட்டு வரும் தயாரிப்பாளர் சங்கம், உடனடியாக இதில் தலையிட்டு நடவடிக்கை எடுக்காவிடில் தயாரிப்பாளர் சங்க அலுவலகம் முன்பு உள்ளிருப்பு மற்றும் சாகும் வரை உண்ணாவிரதப் போராட்டத்தில் ஈடுபடுவோம். திரைப்பட திருட்டிற்கு உடந்தையாக இருக்கும் மயிலாடுதுறை கோமதி திரையரங்கம், கரூர் கவிதாலயா திரையரங்கம் உள்ளிட்ட 9 திரையரங்குகளை தடை செய்யாவிடாமல், திரையரங்க சங்கத்தினர் அவர்களுக்கு சாதகமாக ரிட் மனு தாக்கல் செய்து உறுதுணையாக நிற்கும் பட்சத்தில், தயாரிப்பாளர் சங்க தலைவர் என்ற முறையில் விஷால் இதில் தலையிட்டு நடவடிக்கை எடுக்காமல் இருப்பது ஏன் ? பைரசி குற்றத்தை கண்டுபிடித்து விட்டதாக தயாரிப்பாளர் சங்க தலைவர் விஷால் தனது பேட்டியில் கூறிய பின்பும் அவர்களை அடையாளம் காட்டாமல் கால தாமதம் காட்டி வருவது தவறு. உடனடியாக தங்களது நான்கு முக்கிய கோரிக்கைகளுக்கு செவிசாய்த்து தயாரிப்பாளர் சங்கம் வரும் 7 நாட்களுக்குள் நடவடிக்கை எடுக்க வேண்டும் இல்லையெனில் போராட்டம் நிச்சயம்" என தெரிவித்தனர். தலைமறைவாக இருந்த ரவுடி பினு கைது! இணைதளத்தில் படம் வெளியீடு


source: CulturaX

text: மோடியின் அடுத்த அதிரடி! இலங்கை டூர்: | TamilThamarai.com | தமிழ்த்தாமரை மோடியின் அடுத்த அதிரடி! இலங்கை டூர்: இருபது நாட்களாக சோக கருள் சூழ்ந்திருந்த ராமேஷ்வரப் பகுதி மீனவர்களின் வீடுகளில், 5 மீனவர்களின் விடுதலை குறித்த அறிவிப்பால் மகிழ்ச்சி வெள்ளம் பாய்ந்துள்ளது. ஐவரின் விடுதலைக்குக் காரணம், ராஜபக்சேவுக்கு அழுத்தம் கொடுத்த இந்திய பிரதமர் நரேந்திர மோடிதான் என்று கூறப்படுகிறது. அடுத்த அதிரடியை ஜனவரியில் மோடி நிகழ்த்துவார் என்கிறது டெல்லி வட்டாரம். மூன்று ஆண்டுகளுக்கு முன்பு இலங்கை மீனவர்கள் 3 பேருடன் ராமேஸ்வரம் தங்கச்சிமடத்தைச் சேர்ந்த வில்சன், எமர்சன், அகஷ்டஷ், பிரசாத், லாங்க்லேட் ஆகிய 5 மீனவர்களையும் இலங்கை கடற்படை கைது செய்தது. 'ஹெராயின்' என்ற போதைப்பொருள் கடத்தியதாக வழக்குபதிவுப் செய்து 5 பேரையும் யாழ்ப்பாணம் சிறையில் அடைத்தனர். மல்லாகம் கோர்டில் நடந்து வந்த இந்த வழக்கில் நீதிபதி பத்மசூரசேன அக்டோபர் 3௦-ம்தேதி தீர்ப்பு வழங்கினார். தங்கச்சிமடம் மீனவர்கள் 5 பேர் மற்றும் இலங்கை மீனவர்கள் 3 பேர் ஆகிய 8 பேருக்கும் தூக்கு தண்டனை விதித்து உத்தரவிட்டார். தீர்ப்பைக் கேட்டு தமிழகமே கொந்தளித்தது. தமிழக மீனவர்கள் ர்ராமேஸ்வரத்தில் குவிந்து உண்ணாவிரதம் உள்ளிட பல்வறு போராட்டங்களில் ஈடுப்பட்டனர். தமிழக அரசும் மத்திய அரசுக்கு அழுத்தம் கொடுத்தது. இந்நிலையில் இலங்கை அதிபர் ராஜபக்சேவுடன் இந்திய பிரதமர் நரேந்திர மோடி நேரடியாகப் பேசியதாகவும் 5 தமிழக மீனவர்களுக்கும் பொதுமன்னிப்பு வழங்குவதாகக் கூறியதாகவும் செய்தி வெளியானது. அதே போல் கடந்த 18-ம் தேதி இலங்கை அரசு அதுகுறித்த அதிகாரப்பூர்வ அறிவிப்பை வெளியிட, தங்கச்சிமடமே மகிழ்ச்சி வெள்ளத்தில் மிதந்தது. விடுதலை அறிவிப்பை வெளியானதும் சிறையில் இருந்த 5 மீனவர்களும் இலங்கை அமைச்சர் ஆறுமுக தொண்டைமானின் அலுவலகத்திற்கு அழைத்துச் செல்லப்பட்டனர். அதன் பிறகு அவர்கள் இலங்கையில் உள்ள இந்திய தூதரக அதிகாரி யாஷ்குமார் சின்காவிடம் ஒப்படைக்கப்பட்டனர். இந்திய தூதரகம் சென்ற ஐவரில் லாங்லெட், அங்குள்ள தூதரக அதிகாரி ஒருவரிடம் இருந்து போனை வாங்கி, தங்கச்சிமடத்தில் உள்ள தனது தாய் இன்பென்றாவிடம், 'அம்மா எங்களை விடுதலை பணிட்டாங்க. விரைவில் ஊருக்கு வந்துருவோம்' என்றார். இதனைக் கேட்டதும் குடும்பத்தினர் மகிழ்ந்தனர். அதையடுத்து இவர்கள், நேற்று பிற்பகல் விமானம் மூலம் திருச்சிக்கு அனுப்பி வைக்கப்பட்டனர். இதுபோலவே தூக்கு தண்டனை விதிக்கப்பட்ட மற்ற மீனவர்களான அகஷ்டஷ், பிரசாத், லாங்லேட் மற்றும் வில்சன் ஆகியோரது வீடுகளிலும் மகிழ்ச்சி நிலவியது. இந்த தகவலறிந்தவுடன் நவம்பர் 19-ம் தேதி தங்கச்சிமடத்தில் மீனவர்கள் பட்டாசு வெடித்துக் கொண்டாடினர். இதுபோலவே 5 மீனவர்களின் வீடுகளுக்குச் சென்று லட்டு கொடுத்துக் கொண்டாடினர். அதேவேளையில் இலங்கை மீனவர்களான முத்துராசா கமல்கிரிஷ்டியன், கீர்திராசா கில்சன், ஜானப்பிரகாசந்துசாந்தன் ஆகிய மூவருக்கும் தூக்கு தண்டனையிலிருந்து பொதுமன்னிப்பு வழங்கப்படவில்லை என்பது குறிப்பிடத்தக்கது. இந்த நிலையில் தமிழக மீனவர்கள் இன்னும் 24 பேரர் இலங்கைச் சிறையில் வாடுவதாக தகவல்கள் வருகின்றன. அவர்களை மீட்பதுடன், கச்சத்தீவு பகுதியில் மீன் பிடிக்கவும் வலைகளை உலர வைக்கவும் உரிமையை மோடி கேட்டுப்பெறுவார் என்றும் இந்திய தூதரக அதிகாரிகள் வட்டாரம் தெரிவிக்கிறது. இதற்காக மோடி வரும் ஜனவரி மாதம் இலங்கை செல்கிறார். அங்கே நாடாளுமன்றத் தேத்தல் முடிந்த பிறகு ஜனவரியில் நடக்கும் முதல் நாடாளுமன்றக் கூட்டத்தில் மோடி உரையாற்ற இருக்கிறார். அப்போது, தமிழக மீனவர்களை மீட்பதுடன் கச்சதீவு உரிமையையும் வாங்கிவிடுவார் என்று அந்த அதிகாரிகள் தெரிவித்துள்ளனர். இதற்கிடையில் மீனவர்கள் விடுதலையானது தொடர்பாக தமிழக பா.ஜ.க வின் தேசிய தலைவர் அமித்ஷாவை அழைத்துவரவும் ஏற்பாடுகள் நடக்கின்றன.


ரோபோ ஷங்கரை திட்டிய பெண்கள்- பொது மேடையில் அவரே கூறிய உண்மை | www.VijayTamil.Net ரோபோ ஷங்கரை திட்டிய பெண்கள்- பொது மேடையில் அவரே கூறிய உண்மை தமிழ் சினிமாவில் வளர்ந்து வரும் காமெடி நடிகர்களில் மிக முக்கியமானவர் ரோபோ ஷங்கர். இவர் கையில் தற்போது அரை டஜன் படங்களுக்கு மேல் உள்ளது. நேற்று சாகசம் படத்தின் இசை வெளியீட்டு விழாவில் கலந்து கொண்ட இவர் பேசுகையில் ‘சின்ன வயதில் என் அம்மாவுடன் ஒரு படத்திற்கு சென்றேன். அப்போது ஒரு பாடலின் போது கைத்தட்டி விசில் அடித்து ஆட ஆரம்பித்தேன், உடனே அங்கிருந்த பெண்கள் அனைவரும் ’ இதெல்லாம் எங்க உருப்பட போகின்றது’என திட்ட, என் அம்மா என்னை அதட்டி ஆண்கள் அமர்ந்திருக்கும் இடத்தில் உட்கார வைத்தார்’ என நகைச்சுவையாக கூறினார். Other Diwali wishes for you Vijay Tv 5 - Kalakkapovadhu Yaaru Season 6 From 30th October – Promo 531 - Connexion | 30th October 2016 | Promo 3109 - Neengalum Vellalam Oru Kodi | 29-10-16 to 30-10-16 October 2016 Promo 4892 - Diwali Special | Vijay Stars – Promo Vijay Tv Special Show 12 - Naattu Maruthuvam 26-10-16 | Sun TV 7887 - Maapillai vijay tv serial 07-11-2016 Promo 371 - Dhanush | Kodi – Diwali Special – Promo Vijay Tv 12 - Diwali Special | Koffee with DD – Promo Vijay Tv 25 - Diwali Special | Pattimandram 29-10-2016 Vijay Tv Promo 6 - Chandralekha 26-10-2016 – Sun TV Serial Watch Online 139999 - En Kanavan En Thozhan 26-10-2016 – Vijaytv Serial 260814 - See all Chandralekha 26-10-2016 – Sun TV Serial Watch Online 139999 - Thamarai 26-10-2016 – Sun TV Serial Watch Online 102791 - Marakatha Veenai 26-10-2016 – Sun TV Serial Watch Online 87861 - Aboorva Raagangal 26-10-2016 – Sun TV Serial Watch Online 91639 - See all


10ம் வகுப்பு முடித்த பின்பு ஐடிஐயில் சேரும் மாணவர்கள் அதன்பிறகு உயர்கல்வியை தொடர வேண்டுமெனில் மீண்டும் +1, +2 படிக்க வேண்டும்.


text: உலக சினிமா ஆர்வலர்கள் அனைவரின் மனதையும் கவர்ந்த படம் 2010-ம் வருடம் வெளிவந்த ‘My Dear Desperado’ என்கிற கொரியன் திரைப்படம். கொரியாவில் பாக்ஸ் ஆபீஸில் உண்மையாகவே ஹிட்டடித்து விருதுகளையும் பெற்ற படம். இதன் கதையை முறைப்படி கேட்டு வாங்கி படத்தில் வரும் ஒரு சில காட்சிகளைத் தவிர மீதமானவற்றை தமிழுக்கேற்றபடி கொஞ்சம் மாற்றி ‘காதலும் கடந்து போகும்‘ என்று அளித்திருக்கிறார் இயக்குநர் நலன் குமாரசாமி. இதே படத்தை அனுமதி வாங்காமலேயே இந்தக் கூட்டணி அளித்திருக்கலாம். ஆனால் முறைப்படி செய்வோமே என்று இனிமேல் தயங்காமல் காப்பியடிக்க இருப்பவர்களின் மண்டையில் குட்டுவதைப் போல, ஒரு நல்ல வழியைக் காட்டியிருக்கும் தயாரிப்பாளர் சி.வி.குமாருக்கு நமது பாராட்டுக்கள். இந்த கொரியன் திரைப்படம் 2013-ம் வருடம் ஹிந்தியில் விவேக் ஓபராய், நேகா சர்மா நடிப்பில் ‘Jayantabhai Ki Luv Story’ என்ற பெயரில் வெளிவந்துள்ளது என்பது கூடுதல் தகவல். விழுப்புரத்தில் தனது அப்பா, அம்மா, தங்கையுடன் வசித்து வரும் ஹீரோயின் மடோனா ஐ.டி. நிறுவனத்தில் வேலைக்குச் சேர வேண்டும் என்பதையே லட்சியமாகக் கொண்டுள்ளார். அவருடைய தாய், தந்தைக்கு இது பிடிக்கவில்லை. உள்ளூரிலேயே வேலை தேடிக் கொள்ளும்படி வற்புறுத்துகிறார்கள். இதனால் வீட்டுக்குத் தெரியாமல் சென்னைக்குக் கிளம்புகிறார் மடோனா. இதனால் கலவரமான அவரது பெற்றோர் அவரை அரை மனதுடன் சென்னைக்கு அனுப்பி வைக்கிறார்கள். சென்னையில் டைட்டல் பார்க்கில் ஒரு நிறுவனத்தில் வேலை பார்க்கிறார் மடோனா. தோழிகளுடன் தனியே வீடு எடுத்துத் தங்கியிருக்கிறார். வாழ்க்கை சந்தோஷமாக போக ஆரம்பித்த சூழலில் திடீரென்று அவர் வேலை பார்க்கும் நிறுவனம் வங்கி மோசடியில் சிக்கி மூடப்பட... வேலையை இழக்கிறார் மடோனா. அதுவரையில் பெரிய வீட்டில் இருந்தவர் சட்டென பொருளாதார நெருக்கடி காரணமாய் சின்னதாய் தமிழ்நாடு வீட்டு வசதி வாரிய குடியிருப்புக்கு குடி வருகிறார். அவரது வீட்டுக்கு எதிர் வீட்டில் விஜய் சேதுபதி குடியிருக்கிறார். ஒரு மது பாரின் ஓனராக வேண்டும் என்பதையே தன் வாழ்க்கை லட்சியமாகக் கொண்டிருக்கும் விஜய் சேதுபதி இப்போதைக்கு லோக்கல் தாதாவான சத்யா சுந்தரிடம் அடியாளாக இருக்கிறார். கடனையும், மாமூலையும் வசூலித்து தந்து கொண்டிருக்கிறார். விஜய்க்கும், மடோனாவுக்கும் இடையேயான நட்பு முதலில் சண்டையில் ஆரம்பிக்கிறது. பின்பு போகப் போக இருவருக்குமிடையில் நல்ல புரிதல் உண்டாகி அது நட்பாகிறது. அந்த நட்பு சோகத்தைத் தீர்த்துக் கொள்ள இருவரும் சேர்ந்து தண்ணியடிக்கும் அளவுக்கு செல்கிறது. படிப்புக்கேற்ற வேலை கிடைக்காததால் பழ அங்காடியில் பார்ட் டைம் வேலை பார்க்கிறார் மடோனா. இந்த்த் தகவல் அவரது பெற்றோருக்குத் தெரிய வர உடனடியாக அவரை ஊருக்கு வரச் சொல்கிறார்கள். ஊருக்குப் போனால் திரும்பவும் அங்கேயே உட்கார வைத்துவிடுவார்கள் என்பதால் தான் சில நாட்களில் வேலையில் சேரப் போவதாகவும், இங்கே தனக்கொரு காதலர் இருப்பதாகவும், அவர்தான் தனக்கு வேலை வாங்கித் தருவதாகவும் பொய் சொல்கிறார். அவரையும் அழைத்துக் கொண்டு வரும்படி அப்பா சொல்லிவிட.. வேறு வழியில்லாமல் விஜய் சேதுபதியை தன்னுடைய காதலராக நடிக்கும்படி வற்புறுத்தி அவரை விழுப்புரத்திற்கு அழைத்துச் செல்கிறார். என்னதான் டிரெயினிங் கொடுத்தாலும் விஜய் சேதுபதியால் இயல்பு நிலைமையை மாற்றிக் கொள்ள முடியவில்லை. ஆனாலும் இந்தப் பயணத்தில் தான் விஜய்யை காதலிப்பதாகச் சொல்லிவிடுகிறார் மடோனா. அன்றைக்கே ஒரு சம்பவத்தின் மூலம் விஜய் மீது மடோனாவின் குடும்பத்தினர் அதிருப்தியாக.. இவர் மட்டும் சென்னை திரும்புகிறார். அதே நேரம் சென்னையில் சத்யா சுந்தர் நடத்தி வரும் பார்களை இன்ஸ்பெக்டர் சமுத்திரக்கனி சீல் வைக்கும் வேலையில் இறங்க.. இதற்காக விஜய் சேதுபதியை களமிறக்குகிறார் சத்யா சுந்தர். அன்றைய நாளில் தனது வேலைக்கான இரண்டாவது மற்றும் கடைசியான நேரடித் தேர்வை சந்திக்க தயாராகிறார் மடோனா. தான் செய்யப் போகும் அடியாள் வேலையைவிடவும் மடோனாவுக்கு வேலை வாங்கித் தருவதில் உறுதியாக இருக்கிறார் விஜய். அதைச் செய்தாரா..? மடோனா வேலையில் சேர்ந்தாரா..? இருவரின் காதலும் என்ன ஆனது என்பதுதான் திரைக்கதை. படத்தை தமிழுக்கேற்றபடி மாற்ற நினைத்த இயக்குநர் அதற்கு வசதியாக அவர் தேர்ந்தெடுத்த ஒரு விஷயத்துக்காக அவரை மேலும் பாராட்ட வேண்டும். ஹீரோயின் மடோனா அதிகம் பிரபலம் இல்லாத கல்லூரியில் படித்து பட்டம் பெற்றதால் மிகப் பெரிய நிறுவனங்களில் அவரை வேலைக்கு எடுக்க மறுக்கிறார்கள். திறமை இருக்கிறதா என்றுகூட பார்க்காமல் நிராகரிப்பதாக மனம் புழங்குகிறார். சம்பந்தப்பட்ட நிறுவனங்களின் ஹெச்.ஆர். மற்றும் நிறுவனத்தின் இயக்குநர்களுக்கே போன் செய்து இது பற்றி புலம்பித் தள்ளுகிறார். திட்டித் தீர்க்கிறார் மடோனா. கூடவே விஜய் சேதுபதியிடம் பேசும்போது, “எங்க நிலைமையே இப்படியிருக்கும்போது புதுசு புதுசா என்ஜீனியரிங் கல்லூரிகளுக்கு பெர்மிஷனையும் கொடுக்குறாங்க. அதுல படிக்குறவங்க என்ன ஆவாங்களோ..? என்கிற தனது ஆதங்கத்தையும் வெளிப்படுத்துகிறார். படத்தில் மிக முக்கியமாக கவனிக்க வேண்டிய விஷயம் இது. நியாயமான உணர்வும்கூட. இன்றைக்கும் அதிகம் பெயர் அறியப்படாத கல்லூரிகளில் பல லட்சம் ரூபாயை கட்டணமாகக் கொடுத்து பொறியியல் படிப்பு படித்த மாணவர்களெல்லாம் 10000, 15000 சம்பளத்துக்கெல்லாம் சின்ன நிறுவனங்களில் வேலை பார்த்து வருகிறார்கள். அதே நேரம் கேம்பஸ் இண்டர்வியூ நடத்தும் அளவுக்கு பிரபலமான கல்லூரிகளில் படித்தவர்கள் படிப்பை முடிப்பதற்குள்ளாக வேலை கிடைத்து செட்டில் ஆகிறார்கள். எந்தக் கல்லூரியில் படித்தால் என்ன..? அதான் பட்டம் கிடைக்கப் போகிறதே..? என்றெண்ணும் மாணாக்கர்களுக்கு இந்தப் படத்தின் மூலமாக இயக்குநர் நலன் குமாரசாமி சொல்லியிருக்கும் இந்த விஷயம் நிச்சயம் ஒரு புரிதலைத் தரும் என்று நம்புகிறோம். ‘சூது கவ்வும்’ என்ற மாபெரும் வெற்றியை கொடுத்த டீம் என்பதால் அடுத்தப் படத்திற்கு அதைவிட அதிகமாக எதிர்பார்ப்பு இருக்கும். அந்த எதிர்பார்ப்பை இந்தப் படம் பூர்த்தி செய்திருக்கிறதா என்றால் ‘ஆம்’ என்றே சொல்லலாம். படத்தின் பல காட்சிகளில் தியேட்டர்களில் கைதட்டல்கள் தூள் பறக்கின்றன. விஜய் சேதுபதியின் உடற்கட்டுக்கு ஏற்ற அடியாள் வேடம் என்றாலும் அதிலும் அவர் செய்யும் சில, பல ஸ்டைல்களும் அவரது ரசிகர்களுக்கு உற்சாகத்தைக் கொடுக்கும் என்பதில் சந்தேகமில்லை. பாரில் ரகளை செய்பவர்களை ஒரு ஆர்வத்தில் அடிக்கப் போய் பலமாக அடிவாங்கிவிட்டு கீழே விழுந்து புரண்டு இனி சமாளிக்க முடியாது என்று நினைத்து கண்ணாடியை அணிந்து கொண்டு சிகரெட்டை பறித்து வாயில் வைத்தபடியே மின்னல் வேகத்தில் படியிறங்கிச் செல்லும் அந்த கிளாஸ் நடிப்பிற்கு முதல் கை தட்டல் கிடைக்கிறது. கூடுதலாக 100 ரூபாய் கேட்டதால் பொருட்களை தூக்கி வைக்காமல் போய்விட்டதாக மடோனா சொல்ல. ‘அப்ப நீயே தூக்கு’ என்று அலட்சியமாகச் சொல்லிவிட்டு போகின்ற பாங்கு.. மடோனாவின் குட்புக்கில் இடம் பிடித்துவிட்டதாக நினைத்து ‘கா.க.போ.’ பாடலை வெறியுடன் ஆடும் ஆட்டம்.. எக்ஸிமோ நாய் வசனத்தை மனதில் வைத்திருந்து பின்பு எடுத்துவிடும் காட்சி.. மடோனாவின் பெற்றோர்களை சமாளிக்க முடியாமல் தவிப்பது.. சமுத்திரக்கனியை தாக்கச் செல்லும் காட்சியில் உடன் வரும் தம்பியை அடித்து ‘வராதே போ’ என்று சொல்லி விரட்டுவது.. அரைமணி நேரத்திற்கு நேர்முகத் தேர்வை நீடிக்க வைக்க அவர் செய்யும் டிராமா.. என்று விஜய் சேதுபதியின் சுவையான ஆட்டம் படத்தில் அமர்க்களம்..! ‘பிரேமம்’ படத்தில் பார்த்தே சொக்கிப் போயிருக்கும் மடோனா செபாஸ்டியன் முதல் முறையாக தமிழில் கால் வைத்திருக்கிறார். அற்புதமான கேரக்டர். அழகான நடிப்பு.. ‘நேரம்’ படத்தில் நஸ்ரியாவை பார்த்து திகைத்து, அதிர்ச்சியாக ரசித்ததை போல இந்தப் படத்திலும் தனது இயக்கத் திறமையால் இவரை அணு, அணுவாக ரசிக்க வைத்திருக்கிறார் இயக்குநர். படிப்பது பெருமைக்காக அல்ல.. சொந்தக் காலில் நிற்பதற்காக.. இதன் மூலம் தன்னம்பிக்கையை வளர்த்துக் கொள்வதற்காக என்பதை இவரது கேரக்டர் ஸ்கெட்ச் மூலமாக சொல்லியிருக்கிறார் இயக்குநர். போட்டோஜெனிக் முகம் என்பார்களே அது மடோனாவுக்கு சாத்தியமாகியிருக்கிறது. குளோஸப் காட்சிகளில் அவர் காட்டும் சின்னச் சின்ன எக்ஸ்பிரஷன்கள்கூட ரசிக்க வைக்கிறது. தமிழ்ச் சினிமாவுக்கு இன்னொரு நஸ்ரியா கிடைத்திருக்கிறார். விஜய் சேதுபதியுடனான முதல் சந்திப்பு முதலே அவரை ரவுடிபோல் பாவித்து பேசுவதும்.. பின்பு தன்னைத் மருத்துவமனைக்கு தூக்கிக் கொண்டு வந்து சேர்ப்பித்த்து.. தன்னை படுக்கைக்கு அழைத்தவனை புரட்டியெடுத்த பின்பு இவர்கள் இருவருக்கும் நெருக்கம் கூடத் துவங்குவதை ஆட்டோவில் ஒரு ஷெல்பி எடுப்பதன் மூலமாக சிம்பிளாக காட்டியிருக்கிறார் இயக்குநர். இருவரும் சேர்ந்து மது அருந்தும் காட்சியை இந்தப் படத்தில் முற்றிலுமாக நீக்கியிருக்க வேண்டும். இயக்குநர் ஏன் வைத்தாரோ..? அந்தக் காட்சியின் மூலம் ஹாஸ்டலில் தங்கிப் படிக்கும் மது பழக்கம் இல்லாத மாணவிகள் தெரிந்தோ, தெரியாமலோ உடன் படிக்கும் மற்ற மாணவிகளால் மதுவை டேஸ்ட் செய்யும் பாக்கியத்தைப் பெறுகிறார்கள் என்று அர்த்தமாகிவிட்டது. குடையை வாங்கி வந்து கொடுத்ததற்காக ‘தேங்க்ஸ்’ என்று மடோனா சொல்லும் வார்த்தையை விஜய் சேதுபதி பின்பு பல இடங்களில் அதனைச் சொல்லிப் பழகுவதும்.. ‘எப்படியோ இருக்க வேண்டிய பொண்ணு.. வேலை கிடைக்காமல் இப்படி கஷ்டப்படுதே’ என்பதற்கான அழுத்த்த்தை அவருடைய குடும்பத்தினர் காட்டும் நெருக்கடியில் உணர்ந்து கொள்ளும் விஜய் சேதுபதி, இதனாலேயே கிளைமாக்ஸில் நேர்முகத் தேர்வில் தலையிடும் முடிவுக்கு வருவதை திரைக்கதையில் அழுத்தமாக உணர்த்தியிருக்கிறார் இயக்குநர். மடோனாவின் அப்பாவான கே.எஸ்.ஜி.வெங்கடேஷ்.. தாதாவாக மிக நீண்ட இடைவெளிக்கு பின்பு நடித்திருக்கும் சத்யா சுந்தர்.. 3 காட்சிகளில் வந்தாலும் அழுத்தமாக தனது வருகையைப் பதிவு செய்திருக்கும் சமுத்திரக்கனி.. விஜய்யின் டிரைவராக வரும் அந்த இளைஞன்.. என்று அனைவருமே அவரவர் பங்களிப்பை சிறப்பாகவே செய்திருக்கிறார்கள். தினேஷ் கிருஷ்ணனின் ஒளிப்பதிவில் இறுதிவரையிலும் கலர்புல்தான். வீட்டு வசதி வாரியக் குடியிருப்பு வீட்டையும் இத்தனை நேர்த்தியாக, கலை ரசனையோடு காண்பித்திருக்கிறார். அந்த தண்ணி பார்ட்டி காட்சியின்போதும், அதற்கடுத்த காட்சியிலும் கேமிராவின் கைவண்ணம் அழகு.. கன்னத்தில் முத்தம் கொடுக்கப் போகிறாரோ என்று நினைத்தால் விஜய் சேதுபதியின் தோளில் மெதுவாக சாய்ந்து மயங்கும் மடோனாவின் அழகை மிக அழகாக ரசிக்க வைத்திருக்கிறார் கேமிராமேன். வெல்டன் ஸார்.. இப்போதைய ஹாட்டான இசையமைப்பாளரான சந்தோஷ் நாராயணனின் இசையில் படத்தின் தீம் மியூஸிக்கில் பட்டையைக் கிளப்பியிருக்கிறார். அதிலும் பின்னணி இசை பல இடங்களில் அமர்க்களமாக நகைச்சுவையை வரவழைத்திருக்கிறது. படம் பிற்பாதியில் மிக மெதுவாக நகர்வதைப் போல தோன்றினாலும் இந்தக் கதைக்கு இப்படித்தான் இருந்தாக வேண்டும். ஹீரோயிஸ படமாக கொண்டு போகாமல் சண்டை காட்சியில்கூட அடி வாங்கிக் கொண்டு தப்பித்து ஓடும் ஹீரோவாக காட்டியிருக்கிறார். தமிழ் சினிமா இப்படித்தான் இருக்கும் என்கிற டெம்ப்ளேட்டையெல்லாம் சமீபத்திய இயக்குநர்கள் உடைத்துக் கொண்டே வருகிறார்கள். அந்த வரிசையில் இந்தப் படத்தையும் நிச்சயம் சொல்லலாம்..! படத்தின் இறுதிக் காட்சியில் மடோனாவின் முகத்திற்கு ஜூம் செய்தபடியே போகும் கேமிராவின் காட்சியைப் பார்த்தவுடன் “ஆஹா.. அது நிச்சயம் விஜய் சேதுபதியா இருக்கணுமே..?” என்று ரசிகர்களையும் மனதுக்குள் சொல்ல வைத்துவிட்டார் இயக்குநர். இதுவே அவருக்கும், அவர் படத்திற்கும் கிடைத்துள்ள மிகப் பெரிய வெற்றி..! ‘காதலும கடந்து போகும்’ எந்தவொரு தமிழ் சினிமா ரசிகனும் பார்க்காமல் கடந்து போக முடியாத படம்..!


சிறுநல்லூர் ஊராட்சி - தமிழ் விக்கிப்பீடியா மக்கள் தொகை 2,039 சிறுநல்லூர் ஊராட்சி (Sirunallur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள மதுராந்தகம் வட்டாரத்தில் அமைந்துள்ளது. இந்த ஊராட்சி, மதுராந்தகம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம்7ஊராட்சி மன்றத் தொகுதிகளைக் கொண்டுள்ளது. இவற்றில் இருந்து7ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2039 ஆகும். இவர்களில் பெண்கள் 1059 பேரும் ஆண்கள் 980 பேரும் உள்ளனர். குடிநீர் இணைப்புகள் 136 உள்ளாட்சிப் பள்ளிக் கட்டடங்கள் 4 ஊராட்சி ஒன்றியச் சாலைகள் 80 முதுகரை புதிய காலனி ↑ "மதுராந்தகம் வட்டார வரைபடம்". தேசிய தகவலியல் மையம், தமிழ்நாடு. பார்த்த நாள் நவம்பர் 3, 2015. "https://ta.wikipedia.org/w/index.php?title=சிறுநல்லூர்_ஊராட்சி&oldid=1952133" இருந்து மீள்விக்கப்பட்டது இப்பக்கத்தைக் கடைசியாக9நவம்பர் 2015, 13:35 மணிக்குத் திருத்தினோம்.


அரசு கட்டடம்: Latest அரசு கட்டடம் News & Updates, Photos & Images, Videos | Samayam Tamil May,27,2020, 02:40:36 LAST UPDATED: May 20, 2019, 11.42 AM IST


text: சிறிது நேரத்தில் வாக்கெடுப்பு: கடும் அமளிகளுடன் நடைபெற்று வரும் கர்நாடக சட்டமன்றம்! | www.patrikai.com சிறிது நேரத்தில் வாக்கெடுப்பு: கடும் அமளிகளுடன் நடைபெற்று வரும் கர்நாடக சட்டமன்றம்! கர்நாடக சட்டப்பேரவையில் குமாரசாமி அரசு மீதான நம்பிக்கை வாக்கெடுப்பு இன்னும் சிறிது நேரத்தில் நடைபெற உள்ள நிலையில், நம்பிக்கை வாக்கெடுப்பு தீர்மானம் மீதான விவாதத்தின் போது கடும் அமளி நிலவி வருகிறது. கர்நாடக சட்டப்பேரவையில் இன்று கூடியதும், முற்பகல் 11 மணி அளவில் அரசின் மீதான நம்பிக்கை கோரும் தீர்மானத்தை முதலமைச்சர் குமாரசாமி தாக்கல் செய்தார். அப்போது பேசிய குமாரசாமி, சுய விருப்பதின் காரணமாக ராஜினாமா செய்ய முடிவெடுத்ததாக அதிருப்தி எம்.எல்.ஏக்கள் சபாநாயகரிடம் கூறினர். அதேசமயம், கர்நாடக அரசில் ஊழல் பெருக்கெடுத்து ஓடுகிறது என அவர்கள் உச்சநீதிமன்றத்தில் கூறியுள்ளனர் என்று தெரிவித்தவர், இந்த அரசியல் குழப்பத்திற்கு சில எம்எல்ஏக்கள் ராஜினாமா தான் காரணம் என்றும் குற்றம் சாட்டினார். இந்த அரசை கலைக்கும் முயற்சியின் பின்னணியில் யார் யார் உள்ளனர் என்பது குறித்து பேச வேண்டியது அவசியம் என்று கூறி தொடர்ந்து பாஜகவை மறைமுகமாக சாடினார். நாடாளுமன்ற தேர்தல் பிரசாரத்தின்போது கூட்டணி ஆட்சி குறித்து தொடக்கம் முதலே சிலர் தவறான தகவல் பரப்பினர் என்றும், எடியூரப்பாவிற்கு திடீரென என் மீது கருணை ஏற்பட்டுள்ளது, அதற்கு நான் பாராட்டுகளை தெரிவித்து கொள்கிறேன், எடியூரப்பா ரொம்ப அவசரப்படுகிறார் என்றும், அரசு மீதான ஊழல் குற்றச்சாட்டு குறித்து விவாதிக்க நாங்கள் தயார் என்றும் கூறினார். இதைத்தொடர்ந்து கர்நாடக சட்டப்பேரவையில் கூச்சல் குழப்பம் ஏற்பட்டு அமளி ஏற்பட்டது. தொடர்ந்து காரசாரமாக விவாதங்கள் நடைபெற்று வருகின்றன. நம்பிக்கை வாக்கெடுப்பு தீர்மானத்தின் மீது எதிர்க்கட்சியினர் பேசி முடித்தும், வாக்கெடுப்பு நடைபெற உள்ளது. 224 உறுப்பினர்கள் மற்றும் ஒரு நியமன உறுப்பினர் உட்பட கர்நாடக சட்டப்பேரவையின் மொத்த பலம் 225. இதில், காங்கிரஸ் கட்சியைச் சேர்ந்த 13 பேர் ராஜினாமா கடிதம் அளித்துள்ள நிலையில், அக்கட்சியின் பலம் 65 ஆக உள்ளது. 37 உறுப்பினர்களைக் கொண்ட மதச்சார்பற்ற ஜனதாதளம் கட்சியைச் சேர்ந்த 3 பேர் ராஜினாமா செய்துள்ள நிலையில், அக்கட்சியின் பலம் 34 ஆக உள்ளது. பகுஜன் சமாஜ் கட்சியின் ஒரு உறுப்பினரும், நியமன உறுப்பினர் ஒருவரும் இக்கூட்டணிக்கு ஆதரவாக உள்ளனர். இதனால், காங்கிரஸ்- மதச்சார்பற்ற ஜனதா தளம் கூட்டணியின் மொத்த பலம் 101 ஆக உள்ளது. பாரதிய ஜனதா கட்சிக்கு 107 உறுப்பினர்களும், சுயேட்சை உறுப்பினர்கள் 2 பேரின் ஆதரவும் உள்ளது. இதனால், பாரதிய ஜனதாவின் பலம் 109 ஆக உள்ளது. அதிருப்தி எம்.எல்.ஏக்கள் 16 பேர் வாக்கெடுப்பில் கலந்துகொள்ளாவிட்டால், சட்டப்பேரவையில் உறுப்பினர்களின் எண்ணிக்கை 209 ஆக இருக்கும். அப்போது, குமாரசாமி அரசு பெரும்பான் மையை நிரூபிப்பது கேள்விக்குறியாகி விடும். இதற்கிடையில், காங்கிரஸ் எம்எல்ஏக்களை சமாதானப்படுத்தும் முயற்சி வெற்றி அடைந்துள்ள தாக கூறும் மாநில காங்கிரஸ் தலைவர்கள், ராஜினாமா செய்த எம்.எல்.ஏக்களில் 4 பேரான முனிரத்னா, பசவராஜ், ஆனந்த் சிங், கே.சுதாகர், ராமலிகா ரெட்டி ஆகியோர், தங்களது ராஜினாமா வாபஸ் பெற்று இன்று குமாரசாமி அரசுக்கு ஆதரவாக வாக்களிப்பதாக தெரிவித்துள்ளதாக கூறப்படுகிறது. இந்த பரபரப்பான சூழ்நிலையில் கர்நாடக சட்டமன்றத்தில் அமளி துமளி ஏற்பட்டுள்ளது. இன்னும் சிறிது நேரத்தில் வாக்கெடுப்பு நடைபெற உள்ளது. இதில் குமாரசாமி அரசு வெற்றிபெறுமா என்று இந்திய அரசியல் பார்வையாளர்கள் அனைவரும் கண்களும் கர்நாடகாவை எதிர்நோக்கியே உள்ளன.


text: மாண்புமிகு முன்னாள் குடியரசுதலைவர்,இந்தியர் பலரின் கனவு நாயகன் கூடங்குளம் அணுஉலையை ஆய்வு(!)செய்து அணுஉலை பாதுகாப்பானது என தனது(?)முடிவை விளக்கியுள்ளார்.கூடங்குளம் மட்டுமல்ல எல்லா அணுஉலைகளும் அணுஉலைக்கழிவினைப்பற்றி யாரும் கவலைப்படுவதாக தெரியவில்லை! அணுஉலை மின் உற்பத்தியில் அனல்மின் திட்டதைப்போல சுற்றுச்சூழலை மாசுபடுத்தாது,நீர்மின் திட்டங்களைப்போல வாழும் மக்களின் வாழ்வாதாரத்தை(இடம் பெயர வேண்டிய சூழல்) அழிக்கும் பிரச்சினைகள் கிடையாது.எல்லாம் சரிதான்.அணுமின உற்பத்தியில் உற்பத்திக்குப்பின் வெளியாகும் அணுக்கழிவுகளை அழிக்கப்போவது எப்படி?அழிக்க முடியுமா? அழிக்க முடியாவிடில் பாதுகாப்பது எப்படி? சாத்தியமான வழி அணுக்கழிவுகளை பாதுகாப்பாக ஒரு பெட்டகத்தில் போட்டு காத்துக்கொண்டிருக்க வேண்டியது தான்.சரி,எவ்வளவு நாளைக்கு பாதுகாப்பது?யுரேனியம்-235 என்ற அணுஉலையில் பயன்படுத்தப்படும் எரிபொருளின் கதிரியக்கம் பாதியாக(half-life period) குறைய ரொம்ப இல்லைங்க சுமார் 700 மில்லியன் ஆண்டுகள் ஆகும்.கவனிக்கவும் பாதியாகக்குறைய. அவ்வளவு காலம் தாக்குப்பிடிக்கூடிய பாதுகாப்புப்பெட்டகம் உள்ளதா தெரியவில்லை.அப்படியே இருந்தாலும் நண்பர் ராஜாMVS தனது ஒரு பதிவில் கேட்டது போல மனிதக்கழிவுகளையே சரியாக காக்க தெரியாத நாம் எப்படி இதனை ஆண்டுகளுக்கு அணுக்கழிவுகளை காக்கப்போகிறோம்?ஐயா நான் ஒன்றும் நமது தேசத்த கொசைப்படுத்துனும்னோ,நம்ம நாட்டுக்கு அந்த அளவுக்கு சக்தி இல்லேன்னோ சொல்லல,ஒரு உதாரணம் சமீபத்துல டெல்லி பல்கலைக்கழகத்துல இருந்து ஆராய்ச்சிக்காகபயன்படுத்தப்படும் கதிரியக்கத்தை வெளிப்படுத்தக்கூடிய ஒரு கருவி மார்கெட்டுக்கு வந்தது உங்களுக்கு நினைவிருக்கிறதா? பல்கலைக்கழகத்துல அந்த அளவுக்கு பாதுகாப்பு இல்லே அதனால வந்துடுச்சு.ஆனா இந்த விஷயம் அப்படியான்னு கேக்குரிங்களா?ஒரு வேளை வந்துடுச்சுன்னா?ரோட்டுல போகும் போது கூட தான் விபத்து நேரலாம் அதுக்காக ரோட்டுலையே போகாமையா இருக்குறோம் அப்படின்னு கேக்குறிங்களா?ரோட்டுல போகும் போது அடி பட்டா அது நம்மளோட முடிஞ்சுடும் ஆனா இந்த விஷயம் அப்படியா? பூகம்பத்தால் விழும் என நினைத்தா தஞ்சை பெரிய கோவிலையும்,கல்லணையையும் கட்டினார்கள் என திரு கலாம் அவர்கள் கேட்டிருக்கிறார்.ஐயா அப்படியே பூகம்பத்தில் இவைஎல்லால் அழிய நேரிட்டால் பாதிப்பு எத்தனை பேருக்கு?எத்தனை நாளைக்கு?ஆனால் இந்த விஷயம் அப்படியா? 2005 வரைக்கும் அமேரிக்கா உருவாக்கியுள்ள அணுக்கழிவுகள் மொத்தம் சுமார் ஐம்பதாயிரம் டன்.அவையெல்லாம் பாதுகாப்பாகத்தானே இருக்கிறது? ஆமாம் இருக்கிறது. இன்றைக்கு வரும்காலத்தில்?அட அதைப்பற்றி நமக்கென்ன கவலை அது வரை நாமென்ன இருக்கப்போகிறோமா? கீற்று கட்டுரை |Tweet|


text: புதுடில்லி: பா.ஜ.,வினர் நாயும் பூனையும் போல் சண்டையிட்டுக்கொள்கின்றனர் என்ற காங்கிரஸ் கட்சியைச் சேர்ந்த மணிசங்கர் ஐயரின் கருத்து தற்போது சர்ச்சையை கிளப்பியுள்ளது. மணிசங்கர் ஐயர் மனநிலை சரியில்லாதவர் போல செயல்படுவதாக பா.ஜ., பதிலடி கொடுத்துள்ளது. 2014ம் ஆண்டு லோக்சபா தேர்தலை எதிர்கொள்வது குறித்து ஜெய்ப்பூரில் நடந்து வரும் காங்கிரஸ் கட்சி ஆலோசனை கூட்டத்தில் விவாதிக்கப்பட்டு வருகிறது. இதில் ராகுலை பிரதமர் வேட்பாளராக அறிவிக்க வேண்டும் என்ற கோரிக்கை வலுத்துள்ளது. பா.ஜ.,வில் குஜராத் முதல்வர் நரேந்திர மோடி பிரதமர் வேட்பாளராக அறிவிக்கப்பட வாய்ப்புள்ள நிலையில், ராகுல் நிலை குறித்து சில காங்கிரஸ் தலைவர்கள் வருத்தம் அடைந்துள்ளனர். இந்நிலையில், இதுகுறித்து கருத்து தெரிவித்த முன்னாள் மத்திய அமைச்சர் மணிசங்கர் ஐயர், முதலில் பா.ஜ.,வினர் தங்களது பிரதமர் வேட்பாளர் பெயரை அறிவிக்கட்டும். அவர்கள் எப்போதும் நாயும் பூனையும் போல் சண்டையிட்டுக்கொண்டே இருக்கிறார்கள். பா.ஜ., சார்பில் நரேந்திர மோடி பிரதமர் வேட்பாளராக அறிவிக்கப்பட்டால், அக்கூட்டணி நிச்சயம் தோற்று, காங்கிரஸ் எளிதில் வெற்றி பெற்று விடும் என்று கூறினார். மணிசங்கர் ஐயரின் இந்த கருத்து தற்போது பெரும் சர்ச்சையை ஏற்படுத்தியுள்ளது. பா.ஜ.,வினரை நாய், பூனை என அவர் விமர்சித்துள்ளதற்கு பா.ஜ., தரப்பில் கண்டனம் தெரிவிக்கப்பட்டுள்ளது. மணிசங்கர் ஐயரின் கருத்துக்கு பதிலளித்துள்ள பா.ஜ., தலைவர்களில் ஒருவரான கீர்த்தி ஆசாத், மணி சங்கர் ஐயரின் இந்த கருத்து, அவர் மனநிலை சரியில்லாமல் இருப்பதையே காட்டுகிறது. அவர் எவ்வாறு நாய், பூனை போன்ற வார்த்தைகளை பயன்படுத்தலாம். அவர்கள் எல்லாம் (காங்கிரசார்) ஒரு குடும்பத்தின் செல்லப்பிராணிகளாக உள்ளனர் என்று நான் கூட கூறலாம். இதற்கு மணி சங்கர் ஐயர் என்ன கூறுகிறார் என எதிர்கேள்வி எழுப்பியுள்ளார். நாட்டின் முக்கிய இரண்டு கட்சியைச் சேர்ந்த உறுப்பினர்கள் இவ்வாறு பேசிக்கொண்டது, அரசியல் பார்வையாளர்களை மட்டுமல்லாமல், பொதுமக்களையும் முகம் சுளிக்க வைத்துள்ளது.


உடல் எடையை குறைக்க கரும்பு சாப்பிடுங்கள்! | Tamil Serial Today


கே.பாலமுருகன்: 12/10/09 தேர்வு பாடங்களா கட்டாய பாடங்களா? எதை எடுப்பது? எதை விடுவது? அரசியல் விழுமியங்களின் விளிம்பு மதிப்பீடுகளாக தற்போதைய சிறுபான்மை இனத்தின் தாய்மொழி தற்காப்பு உணர்வு மேலோங்கி அதிகார மையங்களை நோக்கி புதிய அனுமானங்களையும் கருத்துகளையும் பதிவு செய்தவாறே இருக்கின்றன. எசு.பி.எம் தேர்வில் எந்தப் பாடத்தை எடுப்பது எந்தப் பாடத்தை விடுவது என்கிற உச்சமான மன உளைச்சல் இனி எதிர்காலங்களில் உருவாகும் வகையில் புதிய தீர்மானங்கள் தனது எல்லையை விரித்துள்ளன. எதை எடுப்பது எதை விடுவது என்ற கேள்வியே தமிழ் மொழியை(இந்தியர்களின் தாய்மொழி) விழுங்குவதற்கு ஆயிரம் நாக்குகள் என காத்துருப்பது போன்ற தொனியைக் கொண்டுருக்கிறது. இனி புதிய விவரங்கள்: அறிவியல் பிரிவுக்கான கட்டாயப் பாடங்கள்: 1. தேசிய மொழி 2. ஆங்கிலம் 3.கணிதம் 5. நன்னெறிக் கல்வி (மலாய்க்காரர் அல்லாதவர்களுக்கு) 6.பௌதிகம்-அல்லது 7.ரசாயணம் 8.உயிரியல்-அல்லது தேர்வுப் பாடங்கள் 1. அறிவியல்- தொழில்நுட்பப் பாடத்திற்கான ஆங்கிலம் 2. கூடுதல் கணிதம் 3. கணக்கியல் 5.வாணிபம் 6. தமிழ் மொழி 7. தமிழ் மொழி இலக்கியம் 8. பூகோளம் கலைப் பிரிவுக்கான கட்டாயப் பாடங்கள் 5. பொது அறிவியல் 6. நன்னெறிக் கல்வி (மலாய்க்காரர் அல்லாதவர்களுக்கு) 5. வாணிபம் 9.கலைத்துறை அமைச்சரவையின் புதிய தீர்மானமான எசு.பி.எம் மாணவர்கள் 12 பாடங்கள் வரை எடுக்கலாம் ஆனால் மொத்த புள்ளி கணக்கெடுப்பில் 10 பாடங்கள் மட்டுமே சேர்த்துக் கொள்ளப்படும் மேலும் கூடுதலான் இரு பாடங்கள் எதிலுமே சேர்த்துக் கொள்ளப்படாது. இவற்றில் பெரிய சிக்கல் என்னவென்றால் மாணவர்கள் எதை அந்த இரு கூடுதல் பாடங்களாக எடுத்து விரையம் செய்யப் போகிறார்கள் என்பதுதான். இந்தத் தேர்வு ரீதியிலும் பள்ளியின் நிர்வாகத்தின் தலையீடும் அடங்கியிருப்பது மேலும் சிக்கலை ஏற்படுத்தும். ஒரு சில பள்ளிகள் தேர்வு பாடங்களான சிலவற்றை மாணவர்கள் கட்டாயம் எடுக்க வேண்டும் என்ற விதியை வைத்திருப்பது ஆரோக்கியமற்ற விடயமாகத் தெரிகிறது. எடுத்துக்காட்டாக கலைப் பிரிவு மாணவர்கள் கட்டாயப் பாடமாக 6 பாடங்கள் எடுக்க வேண்டும், இப்பொழுது கூடுதலாக அவர்கள் 4 பாடங்கள் எடுக்கலாம். அந்த 4 தேர்வுப் பாடங்களில் பள்ளியின் நிர்வாகம் மாணவர்கள் பொருளாதாரம், வாணிபம், பூகோளம், கலைத்துறை போன்றவற்றைக் கட்டாயம் எடுக்க வேண்டும் என்கிற விதியை வைத்திருப்பதால், மாணவர்கள் அதையும் எடுத்தாக வேண்டும். ஆக மொத்தம் தமிழும் தமிழ் இலக்கியமும் இல்லாமல் 10 பாடங்கள் ஆகிவிட்டன. இனி அந்தத் தமிழ் பாடமும் தமிழ் இலக்கியமும் இரு கூடுதல் பாடங்களின் வரிசையில் வந்துவிட்டால், அது அலட்சியத்திற்க்குரிய பாடமாக எந்த மதிப்பீடும் இல்லாமல் தேங்கி நின்றுவிடும். நமது தாய்மொழிக்கு இந்த நிலைமை வர வேண்டுமா? எசு.பி.எம் தமிழ் மொழி இலக்கியப் பாட மீட்பு குழு நடத்தும் : கவன ஈர்ப்புக் கூட்டம் நாள்: 12.12.2009 (சனிக்கிழமை) இடம்: தோட்ட மாளிகை நேரம்: காலை மணி 10 இன்றைய தினத்தில் இந்திய மக்கள் ஒன்றாக இனைந்து அரசாங்க சார்பற்ற இயக்கங்களுடன் இந்த மாற்றங்கள் குறித்தும் எதிர்க்கால அரசியல் விளைவுகள் குறித்தும் மீண்டும் தமிழுக்கு வலு சேர்க்கும் தீர்மானங்கள் குறித்தும் ஒரு மிகப் பெரிய கலந்துரையாடலை நடத்தவுள்ளது. தமிழ் ஆர்வளர்கள் அனைவரும் கலந்து கொண்டு தங்கள் கருத்துகளைப் பதிக்கவும். நன்றி: மக்கள் ஓசை நாளிதழ்(10.12.2009) தேர்வு பாடங்களா கட்டாய பாடங்களா? எதை எடுப்பது? எதை...


DIY Scalp Scrub to Promote Hair Growth : உச்சந்தலையில் அதிகம் சேரும் அழுக்கை வெளியேற்றணுமா? அப்ப இந்த ஸ்கரப் செய்யுங்க... - Tamil BoldSky | Updated: Thursday, May 14, 2020, 10:15 [IST] * ஒரு பௌலில் மேலே கொடுக்கப்பட்டுள்ள பொருட்கள் எல்லாவற்றையும் ஒன்றாக கலந்து கொள்ளுங்கள். * இதை சில நிமிடங்கள் செய்த பிறகு வெதுவெதுப்பான நீரைக் கொண்டு, மைல்டு ஷாம்பு மற்றும் கண்டிஷனர் கொண்டு கழுவி விடுங்கள். * ஒரு பௌலில் பட்டை, ஆலிவ் ஆயில், பேக்கிங் சோடாவை கட்டிகள் இல்லாமல் கரைத்து கொள்ளுங்கள். * ஒரு பாத்திரத்தில் தேன், ஆலிவ் எண்ணெய், சர்க்கரையும் சேர்த்து நன்கு கலந்து கொள்ளுங்கள். Read more about: hair care hair fall hair growth beauty tips கூந்தல் பராமரிப்பு முடி பராமரிப்பு கூந்தல் உதிர்தல் முடி உதிர்தல் முடி வளர்ச்சி அழகு குறிப்புகள்


text: மானாமதுரை, ஏப். 21- சிவகங்கை மாவட்டம், மானாமதுரை ஒன்றியம் கட்டிக்குளம் கிராமம் 21 உள்கடை கிராமங்களை கொண்ட தாய் கிராமமாகும். இங்கு தெப்பத்துடன் கூடிய சூட்டுக்கோல் ராமலிங்கசுவாமி கோவில், மாயாண்டி சித்தர் மடம், செல்லப்பசாமி மடம், அய்யனார் கோவில் போன்ற வழிபாட்டு தலங்கள் உள்ளன. ஆண்டுதோறும் சூட்டுக் கோல் ராமலிங்கசுவாமி கோவிலில் பங்குனி உத்திர விழா சிறப்பாக நடைபெறும். அப்போது கிராமத்தில் தேரோட்டம் நடைபெறும். சிவகங்கை சமஸ்தான மன்னர் ஆட்சி காலத்தில் இருந்து சரித்திரம் பேரும் தாமிரப்பட்டயமும் கட்டிக்குளம் கிராமம் பெற்றுள்ளது. பல ஆண்டுகளாக கட்டிக்குளம் கிராமத்தில் அய்யனார் கோவிலுக்கு திருவிழா நடத்தப்படும்போது ஜல்லிக்கட்டு விழா நடைபெறும். இந்த ஆண்டு இக்கிராமத்தில் ஜல்லிக்கட்டு நடத்த அரசிதழில் அறிவித்து அனுமதி வழங்க வேண்டும் என கட்டிக்குளம் ஊராட்சி மன்ற தலைவர் மாணிக்கவாசகம் தலைமையில் கிராம முக்கியஸ்தர்கள், முன்னாள் ஊராட்சி ஒன்றிய கவுன்சிலர் ராமகிருஷ்ணன், ஓய்வு பெற்ற உதவி தொடக்க கல்வி அலுவலர் சேது ராமச்சந்திரன், மங்களேஸ்வரன், குருவு, வீறு, சிங்கம், அய்யனார் கோவில் டிரஸ்டி நோபிள் ஆகியோர் மாவட்ட கலெக்டரை சந்தித்து மனு கொடுத்தனர்.


text: பெயர்ச்சொல் என்பது ஒன்றன் பெயரை உணர்த்தும் சொல் ஆகும். பொருள், இடம், காலம், சினை, குணம், தொழில் என்னும் ஆறின் அடிப்படையில் பெயர்ச்சொற்கள் தோன்றும். ஆதலால் பெயர்ச்சொல் பொருட் பெயர் இடப் பெயர் காலப் பெயர் சினைப் பெயர் பண்புப் பெயர் தொழிற் பெயர் என ஆறு வகைப்படும். பொருள், இடம், காலம், சினை, குணம், தொழில் என்பவற்றைப் பொருளாதி ஆறு என்றும், பொருள் முதலாறு என்றும் கூறுவர். "பெயர்ச்சொல் திணை, பால், எண், இடம் ஆகியவற்றை உணர்த்தி வரும்; வேற்றுமை ஏற்கும், காலம் காட்டாது". தொல்காப்பிய விளக்கம் நிலனும் பொருளும் காலமும் கருவியும் வினைமுதற் கிளவியும் வினையும் உளப்பட அவ் அறுபொருள் 5 Ckjgrs நன்னூல் விளக்கம் 'இடுகுறி காரண மரபோடு ஆக்கம் தொடர்ந்து தொழில்அல காலம் தோற்றா வேற்றுமைக்கு இடனாய்த் திணைபால் இடத்து ஒன்று ஏற்பதுவும் பொதுவும் ஆவன பெயரே' எடுத்துக்காட்டுகள் இது தவிர வேறு பல விதமாகவும் வகைப்படுத்துவது உண்டு. இவற்றில் சிலவற்றைக் கீழே காணலாம். 1. இயற்கைப் பெயர்கள் 2. ஆக்கப் பெயர்கள் 1. இடுகுறிப் பெயர்கள் 2. காரணப் பெயர்கள் 1. சாதாரண பெயர்கள் 2. பதிலிடு பெயர்கள் 1. நுண்பொருட் பெயர்கள் 2. பருப்பொருட் பெயர்கள் 1. உயிர்ப் பெயர்கள் 2. உயிரில் பெயர்கள் 1. உயர்திணைப் பெயர்கள் 2. அஃறிணைப் பெயர்கள் 1. தனிப் பெயர்கள் 2. கூட்டுப் பெயர்கள் பெயர்ச்சொல்லுக்குப் பதிலாகப் பயன்படுத்தப்படும் இன்னொரு பெயர் பதிலிடு பெயர் அல்லது மாற்றுப் பெயர் எனப்படுகின்றது. நான், நீ, அவன், அவள் போன்றவை பதிலிடு பெயர்களுக்கு எடுத்துக் காட்டுகள் ஆகும். பதிலிடு பெயர்களை, மூவிடப் பெயர்கள், பிற பதிலிடு பெயர்கள் என வகைப்படுத்துவது வழக்கம். மூவிடப் பெயர்கள், தன்மை, முன்னிலை, படர்க்கை என்ற மூன்று இடங்களைக் குறித்து வருவனவாகும். இவை ஒவ்வொன்றையும், ஒருமைப் பெயர்களாகவும் பன்மைப் பெயர்களாகவும் மேலும் இரண்டாகப் பிரிக்கலாம். தன்மை : நான், நாங்கள். முன்னிலை : நீ, நீர், தாங்கள். படர்க்கை : அவன், அவள், அவர்கள், அது, அவை. தன்மை ஒருமை : நான். தன்மை பன்மை : நாங்கள். முன்னிலை ஒருமை : நீ, தம். முன்னிலை பன்மை : நீர், தாங்கள். படர்க்கை ஒருமை : அவன், அவள், அது. படர்க்கை பன்மை : அவர்கள், அவை. இவற்றையும் பார்க்கவும் பெயரெச்சம் தமிழ் இலக்கணம் மேற்கோள்கள் பெயர்ச் சொல் இலக்கணம்


எனக்கு கவலையில்லை.. கவர்ச்சி புகைப்பட எதிர்ப்புக்கு ரைசா பதிலடி – மின்முரசு எனக்கு கவலையில்லை.. கவர்ச்சி புகைப்பட எதிர்ப்புக்கு ரைசா பதிலடி புகைப்படத்திற்கு கமெண்ட் செய்வதை விடுத்து கல்வி போன்ற ஏராளமான விஷயங்களில் அக்கறை செலுத்துங்கள் என்று நடிகை ரைசா சமூக வலைத்தளத்தில் பதிவு செய்திருக்கிறார். பிக்பாஸ் மூலம் புகழ் பெற்றவர் நடிகை ரைசா. ‘வேலை இல்லாத பட்டதாரி’, ‘பியார் பிரேமா காதல்’ உள்ளிட்ட சில படங்களில் நடித்து ரசிகர்களிடையே பிரபலமாகியுள்ளார். சமீபத்தில் முகப்பொலிவு சிகிச்சை எடுக்க சென்றிருந்தார் ரைசா. அப்போது மருத்துவர் பைரவி என்பவர் தவறான சிகிச்சை அளித்ததாக கூறி முகம் வீங்கிய நிலையில் புகைப்படத்தை வெளியிட்டு பரபரப்பை ஏற்படுத்தியிருந்தார். இதையடுத்து நீண்ட நாட்கள் சமூக வலைத்தள பக்கம் வராத ரைசா கடந்த சில நாட்களுக்கு முன்பு உள்ளாடை அணியாமல் சட்டை பட்டன்களை திறந்துவிட்டபடி புகைப்படங்கள் சிலவற்றை வெளியிட்டிருந்தார். இந்த புகைப்படங்கள் சமூக வலைத்தளத்தில் மிகுதியாக பகிரப்பட்டது. இதை பார்த்த ரசிகர்கள் கலாச்சாரத்துக்கு எதிரான இந்த மாதிரியான புகைப்படங்கள் சமூகத்திற்கே அழுக்கு என கண்டப்படி கமெண்ட் செய்திருந்தனர். இதனால் கோபமான ரைசா, தனது இன்ஸ்டாகிராம் பக்கத்தில் பதிலடி கொடுத்துள்ளார். அதில், இந்த விஷயத்தில் நீங்கள் வெறுப்பை உமிழ்ந்தால் நீங்கள் எதிர்மறை எண்ணங்களால் கொண்டவர் என்று அர்த்தம். இதே எண்ணங்களுடன் வாழ்ந்தால் வாழ்க்கையில் மகிழ்ச்சியாக வாழ முடியாது. எதிர்மறை எண்ணங்கள் வாழ்க்கையில் அதே சிந்தனையோடு எடுத்து செல்லும். பொதுவாக இதுபோன்ற கமெண்ட்களை படிப்பதில்லை. நடிகை ஒருவர் பிகினி அணிவது சாதாரண விஷயம். இதற்கு கமெண்ட் செய்வதை விடுத்து கல்வி போன்ற ஏராளமான விஷயங்களில் அக்கறை செலுத்துங்கள். எனக்கு விருப்பமானதை உடுத்துவதாகவும், மற்றவர்களை பற்றி எனக்கு கவலையில்லை என ரைசா பதிலடி கொடுத்துள்ளார்.


text: மகாபலி சக்கரவர்த்தி மகாபலி சக்கரவர்த்தி இந்து புராணங்களில் குறிப்பிடப்படும் ஓரு அரக்க அரசன். இவர் மாவலி என்றும் அறியப்படுகிறார். பிரகலாதனின் பேரனும், விரோசனனின் மகனும் ஆவான். அரக்க குலத்தில் பிறந்த பலிச்சக்கரவர்த்தியின் கதை வாமண புராணத்தில் அமைந்துள்ளது. மகாபலி அசுர அரசர்களிலேயே மிகப்பெரிய, மிக அதிக வலிமை வாய்ந்த அரசர் அவர். அறிவார்ந்த ஞானி, வலிமையானவர், கற்றறிந்தவர், அன்பானவர், சமுதாய நியாயத்தை நிலை நிறுத்தியவர், தர்மத்தின் அடையாளச் சின்னம் – மகாபலியை பற்றிச் சிந்திக்கும்போது வாழ்த்துரைகள் போதுமானதாக இருப்பதில்லை! மகாபலி ஒரு கண்டத்தை நியாமாக ஆண்டுகொண்டிருந்தார். ஆனால் தன்னிடம் பிச்சை கேட்டு வந்த, தேவர்களின் இனத்தைச் சேர்ந்த, வாமனர் என்ற ஓர் ஏழை பிராமணனுக்குத் தான் கொடுத்திருந்த ஒரு வாக்கிலிருந்து அவர் பின்வாங்க விரும்பாத காரணத்தால், அவர் தனது சாம்ராஜ்யம் முழுவதையும் இழந்தார். ராஜசூய யாகம்[தொகு] மகாபலியின் ஆட்சி அதன் உச்சத்தில் இருந்த போது இந்தியா நெடுகிலும் தனது ஆதிக்கத்தை நிலைநாட்டுவதற்காக, அப்பேரரசர் ஒரு ராஜசூய யாகத்தை நடத்தினார். இந்தியாவின் அனைத்து பழங்குடி இனங்களையும் சாம்ராஜ்யங்களையும் அரசர்கள், குழுத்தலைவர்கள், ராசாக்கள், மகாராசாக்கள், ஆகியோர், அரசர்களுக்கெல்லாம் பேரரசரான மகாபலிக்கு சிறப்பு மரியாதை செலுத்துவதற்காக, முசிறியில் குழுமினர். சடங்கின் ஒரு பகுதியாக, தன்னிடம் யார் எதை கேட்டாலும் அவருக்கு அதை கொடுப்பதாகப் பேரரசர் மகாபலி அறிவித்தார். அந்த சமயத்தில்தான், அசுரத் தலைநகரத்தில் ஒரு பிராமணக் கல்வி மையத்தை நிர்மாணிப்பதற்காக தனக்கு மூன்றடி நிலம் வேண்டும் என்று கேட்டு, ஓர் ஏழை பிராமணனாக மாறுவேடம் அணிந்து வாமான விஷ்ணு அங்கு வந்தான். தான் கொடுத்த வாக்கிலிருந்து பின்வாங்க விரும்பாத மகாபலி, அசுரத்தலைநகரில் தேவ பிராமணர்கள் தங்களது மதத்தை போதிப்பதற்கு அனுமதி கொடுத்தார். விரைவில் இச்சிறிய மையம் ஒரு மாபெரும் சமயப்பரப்பு நிலையமாக வளர்ந்தது. அது சூழ்ச்சிக்கும் ராஜ சதிக்குமான ஒரு செழிப்பான இடமாக விளங்கியது. இறுதியில் தங்களை எது தாக்கியிருந்தது என அசுர குல அறிவாளிகள் தெரிந்துகொள்வதற்கு முன்பாக, தேவ பிராமணர்கள் கடைசி அசுர சாம்ராஜியத்தை ஆட்கொண்டிருந்தினர் மலையாள மண்ணில் மகாபலி[தொகு] மகாபலி வாமனரிடம் தான் ஒவ்வொரு ஆண்டும் தன் நாட்டு (கேரளா) மக்களை காண வருவதற்கு அனுமதி தரவேண்டும் என்று வரம் கேட்டார், மகாவிஷ்ணுவும் அந்த வரத்தை மாவலிக்கு அளித்தார். இப்படி மகாபலி சக்கரவர்த்தி ஒவ்வொரு ஆண்டும் தன் நாட்டு மக்களை காண வரும் நாளே ஓணம் பண்டிகையாக கேரளா முழுவதும் மிக சிறப்பாக கொண்டாடப்படுகிறது. முக்கியமாக ஓணம் பண்டிகை மகாபலி வதம் நடந்த இடமான திருக்காட்கரை காட்கரையப்பன் கோயிலில் மிகவும் விமரிசையாக கொண்டாடப்படுகிறது. கருவி நூல்[தொகு] - அசுரன் - வாமன புராணம் வெளி இணைப்புகள்[தொகு] http://temple.dinamalar.com/news_detail.php?id=11017 வாமன புராணம் பகுதி 1 http://temple.dinamalar.com/news_detail.php?id=11018 வாமன புராணம் பகுதி 2


text: தென்இந்திய இசையில் மட்டுமல்லாமல் அனைத்து இசைகளுக்கும் சுரங்கள் இன்றியமையாதவை. இத்தகைய சுரங்களின் அறிவியல் அம்சங்கள் இக் கட்டுரையில் எடுத்தாளப்படுகின்றன. மேற்கத்திய இசையை எடுத்துக் கொண்டால், சுரங்கள், 'நோட்' என்று வழங்கப்படுகின்றன. பியானோ அல்லது கீபோர்ட் ஒன்றில் இருக்கும், கருப்பு மற்றும் வெள்ளைக் கட்டைகள் ஒவ்வொன்றும் ஒவ்வொரு 'நோட்'-டைக் குறிக்கும். சுரங்களின் குறியீடு மேற்கத்திய சுரங்கள் 'A', 'B', 'C' ,... போன்ற குறியீடுகளால் வழங்கப்படுகின்றன. எழுத்து வடிவத்தில் 'A', 'B', 'C' ,... என்று குறிப்பிட்டாலும் பாடும்போது சுரங்களை குறிப்பதற்கு 'டோ', 'ரி', 'மி', 'ஃபா', 'ஸோ', 'லா', 'தீ' என்று வழங்குகிறார்கள். இவை முறையே, 'ஸ', 'ரி', 'க', 'ம', 'ப', 'த', 'நி' ஆகிய சுரஸ்தானங்களுக்கு சமானமாகும். அறிவியல் பின்னணி இந்த சுரங்களின் அதிர்வெண்ணின் பின்னணியில் சுவாரஸ்யமான கணிதமும், இயற்பியலும் இருக்கிறது! அதிர்வலைகளின் நிறமாலையில் (spectrum), ஒரு சிறு பகுதி மட்டுமே மனிதனின் காதுகளால் கேட்கக்கூடிய ஒலியினை எழுப்பக் கூடியவை. இவற்றின் அதிர்வெண் 16 Hz முதல் 16,000 Hz வரை. அவற்றில் 1000 Hz முதல் 16,000 Hz வரையுள்ள பகுதியில்தான் காதுகளும், ஒலியை புரிந்துகொள்ள மூளையும் நன்றாக உணர முடியும். அதிலும் அதிலுள்ள ஒவ்வொரு அதிர்வெண் ஒலியையும் நம் காதுகளால் வேறுபடுத்தி அறிய இயலாது. எடுத்துக்காட்டாக அதிர்வெண் 240 Hz ஒலிக்கும், 241 Hz ஒலிக்கும் வேறுபாடு எதுவும் நம் கேள்வியில் தெரியாது. ஒலிநிறமாலையை எண்மங்களாகப் (octave) பிரித்துக் கொள்ளலாம். மனிதர்களால் கிட்டத்தட்ட மூன்று முதல் ஐந்து எண்மங்களில் ஒலி எழுப்ப முடியும். எண்மங்களின் தொடக்க அதிர்வெண் f1 என்றால், முடியும் அதிர்வெண் தொடங்கிய அதிர்வெண்ணின் இரண்டு மடங்காக, 2 x f1 ஆக இருக்கும். விளக்குவதற்காக வேண்டி, ஒரு எண்மத்தை மட்டும் எடுத்துக்கொள்வோம். ஒரு எண்மத்தில் இருக்கும் ஒலி அதிர்வுகளை அதிர்வெண் வாரியாக பிரித்துக் கொள்ளலாம். ஒவ்வொரு அதிர்வெண்ணுக்கும் இடைவெளி, 1.059 இன் மடங்கு என்று வைத்துக்கொள்ளலாம். உதாரணத்திற்கு, ஒரு ஒலி அதிர்வின் எண் 240 Hz என்றால், அதற்கு அடுத்த அதிர்வெண், 240 x 1.059 = 254 Hz ஆக இருக்கும். இப்படியே, 240,254,269,...என்று, பன்னிரெண்டு வரை செல்லும், பதிமூன்றாவது மடங்கு, தொடங்கிய 240 Hz க்காட்டிலும் இரண்டு மடங்காக இருக்கும்!. அதன் பின் அடுத்த ஆக்டேவ் துவங்கும். ஆக, ஒரு எண்மத்தில் 12 அதிர்வெண் ஒலிகள். இதிலிருந்து 12 என்னும் எண்ணுக்கும் சுரங்களின் எண்ணிக்கைக்கும் உள்ள ஒற்றுமையை அறிந்துகொள்ளலாம். 12 சுரங்களின் அதிர்வெண் இடைவெளியும் 1.509 Hz இன் மடங்குகள்தான். மேற்கத்திய சங்கீதத்தில் மேற்சொன்ன பன்னிரெண்டு அதிர்வெண் கணக்கும், 240 Hz போன்றதொரு நிலையான அதிர்வெண் ஆக்டேவ் தொடக்கமும் பின்பற்றப்படுகிறது. இந்திய சங்கீதத்தில் இதுபோன்ற கட்டுப்பாடுகள் இல்லை. மேலும் இதை முதல் நிலையாக கொண்டு அதற்கு மேல் ‘கமகம்’ என்ற சொல்லப்படும் வழிமுறையையும் சேர்த்து, அடுத்த நிலையில் பயணிக்கிறார்கள். இம்முறை 16ஆம் நூற்றாண்டு பிரெஞ்சுச் சங்கீதத்திலும் இருந்ததாக சொல்லப்படுகிறது. எளிமை வேண்டி, அவை மேற்கத்திய சங்கீத வழக்கத்தில் அவ்வளவாக இல்லை. (Beatles, Simon போன்றவர்களின் ஆல்பங்களில் அவ்வப்போது காணலாம்). இசை